
I. Politisoitua 
mielentilatutkimusta 


» MIELENKIINTOISIN KOHDE» 


Opin teillä oppineita Suomessa on suuria. Näin lau- 
leli Jaakko Juteini aikoinaan. Ja olihan hänellä siihen 
totista aihettakin. Kukapa ei iloitsisi tieteen ja varsin- 
kin oman maansa tiedemiesten saavutuksista, ja mik- 
sei lauluksikin pistäisi, jos sattuu olemaan laulun lah- 
jalla armoitettu. Koituuhan jokainen todellinen edis- 
tysaskel tiedon tiellä lopulta koko ihmiskunnan hy- 
väksi. 

Tieteen nimissä voidaan todella arvokkaan ohella 
kuitenkin harjoittaa sellaistakin tutkimusta, jolle ase- 
tetaan toisenlaisia tavoitteita kuin kansan palvelemi- 
nen. Eräs tällainen tutkimuksen suunta on antanut 
lähimmän aiheen tämän kirjasen syntyyn. 

Ne »opin teillä oppineet», joiden aikaansaannoksiin 
seuraavassa tutustumme, elävät ja vaikuttavat nyky- 
Suomessa. Kysymys on niistä professoreista ja tohto- 
reista, jotka ovat ottaneet tutkiakseen ja selvittääk- 
seen kommunistisen ja kansandemokraattisen liikkeen 
joukkokannatukseen vaikuttavia tekijöitä maassam- 
me. Tämänlaatuinen tutkimustyö, jossa pohditaan 
kommunismin levinneisyyttä milloin missäkin läänissä 


tai pitäjässä, milloin taas koko maan mitassa, on vii- 
me vuosien aikana paisumistaan paisunut. Tästä 
asiasta kirjoitellaan tohtorinväitöskirjoja, sitä käsitel- 
lään ahkerasti akateemisten aikakauslehtien pals- 
toilla, ja korkeakoulujen yhteiskuntatieteellisissä 
kurssikirjoissa se näkyy muodostuneen kaikkein polt- 
tavimpiin kuuluvaksi ongelmaksi. 

Mitäpä sanomisen sijaa voisi olla siinä, että poliit- 
tiset joukkoliikkeet kiinnostavat yhteiskuntatieteili- 
jöitä. Sehän kuuluu alaan. Silmäänpistävää on vain 
mainitunlaisten tutkimusten yksipuolisuus. Ne näet 
kohdistetaan aina vain samaan määrättyyn suuntaan, 
yksinomaan kommunistiseen ja kansandemokraatti- 
seen liikkeeseen,mutta ei vahingossakaan siitä oikealle 
päin. Tämä seikka antaa jo sellaisenaankin noille har- 
rastuksille tietynvärisen poliittisen leiman. Asianomai- 
set tutkijat näkyvät itsekin huomaavan, että tuollai- 
nen toissilmäisyys on hieman omituista ja kaipaa edes 
jonkinlaista »tieteenomaista» selitystä. Jaakko Nou- 
siainen, joka on kirjoittanut tohtorinväitöskirjan 
»Kommunismi Kuopion läänissä», selittää asian niin, 
että »mielenkiintoisimman kohteen näytti tarjoavan 
maan vasemmistoradikaalinen liike». 

Kommunismi on epäilemättä varsin »mielenkiintoi- 
nen» asia, ja kannattaa sitä tutkiakin. Mutta vähin- 
tään yhtä mielenkiintoista luulisi olevan tutkia sitä, 
miksi Suomenmaassa on vielä toistaiseksi niin suh- 
teettoman paljon ihmisiä, jotka antavat kannatuk- 
sensa teollisuus-, pankki- ja maakapitalistien luokka- 
etuja ajaville puolueille, vaikka itse ovat kaikkea 
muuta kuin porvareita yhteiskunnalliselta asemaltaan. 
Todella tutkimisen arvoinen asia on se, miksi kommu- 
nismin joukkokannatus maassamme ei vielä toistai- 
seksi ole niin laaja kuin sen tulisi olla. Eihän sellainen 

asiaintila, että vasta noin joka neljäs ihminen on kom- 
munisti tai kommunismin kannattaja, vastaa lähes- 
kään maassamme vallitsevia todellisia luokkasuhteita. 
Kuuluuhan maamme väestön valtaenemmistö omalla 
työllään eläviin yhteiskuntakerroksiin, joiden etujen 
ja oikeuksien johdonmukaisin puolustaja kommunis- 
tinen puolue on. Mutta tämän kaikkein mielenkiintoi- 
simman ja yhteiskunnallisen edistyksen kannalta tär- 
keimmän seikan tutkiminen näkyy porvarillisessa yh- 
teiskunnassa jäävän yksinomaan työväenliikkeen edus- 
tajien suoritettavaksi. 

Ilman = yksityiskohtaisia tutkimuksiakin olemme 
yleispiirtein selvillä suurporvariston valtaa pönkittä- 
vien puolueiden suhteettoman suuren vaikutuksen 
syistä. Tiedämme, mitä suurpääoman mahti merkitsee 
kapitalistisen yhteiskunnan elämässä. Taloudellinen 
valta merkitsee aina myös poliittista valtaa. Laajojen 
pienyrittäjä- ja toimihenkilöjoukkojen taloudellinen 
riippuvaisuus suurpääoman edustajista tarjoaa näille 
erinomaisen tilaisuuden poliittisen painostuksen har- 
joittamiseen, ja joka askeleella saatamme havaita, 
kuinka häikäilemättömästi he käyttävät tilaisuutta 
hyväkseen. Yleisesti tunnettua on myös, kuinka suur- 
porvaristo = taloudelliseen mahtiinsa nojaten pyrkii 
alistamaan tieteen, kirjallisuuden, taiteen, koulun ja 
kirkon palvelemaan omia luokkapyyteitään. 

Mutta mikähän siinä mahtaa olla, että yhteiskunta- 
tieteilijät, joita kommunismin levinneisyyden syyt niin 
suuresti kiinnostavat, osoittavat ilmeistä kiinnostuk- 
sen puutetta porvaripuolueiden joukkovaikutuksen 
syiden selvittämistä kohtaan? Miksi he jättävät tä- 
män puolen asiasta työväenliikkeen edustajien yksin- 
oikeudeksi, vaikka varmasti ymmärtävät, kuinka ra- 
joitetut mahdollisuudet työväenliikkeellä on perusteel- 

listen tieteellisten tutkimusten suorittamiseen? Mik- 
sei esimerkiksi ole kirjoitettu tohtorinväitöskirjaa ko- 
koomuspuolueen vaikutuksen syistä siinä ja siinä lää- 
nissä? Tunnollisesti suoritettu yksityiskohtainen tut- 
kimus tuon puolueen soveltamista taloudellisen ja hen- 
kisen painostuksen menetelmistä, pelottelu-, huijaus- 
ja sumutuskonsteista olisi varmasti mielenkiintoista 
luettavaa ja siitä saattaisi olla hyötyäkin kansan 
asialle. Siellä täällä ilmi tulleet vaalirötökset ovat 
kyllä osaltaan varsin valaisevia, mutta eivät selitä 
kaikkea. 

Varsin mielenkiintoinen tieteellisen tutkimuksen koh- 
de olisi myös esimerkiksi niin sanottu ruotsalainen 
»kansanpuolue», joka kaikessa edustaa ruotsinkielis- 
ten pankki- ja teollisuusherrojen intressejä kansaa 
vastaan, mutta siitä huolimatta saa luonnottoman laa- 
jaa kannatusta omalla työllään elävän ruotsinkielisen 
kansanosan keskuudessa. Emme ole kuitenkaan ha- 
vainneet merkkejä tähän suuntaan kohdistuvista tut- 
kimuksista. 

Tästäpä yhtä ja toista arvella taitaa. Emme var- 
masti erehdy, jos päättelemme tuollaisen toissilmäi- 
syyden osoittavan, että mainitunlainen tutkimustyö 
on tarkoitettu palvelemaan niitä yhteiskuntapiirejä, 
joiden mielestä Suomessa on »liian paljon kommunis- 
teja», ja myötävaikuttamaan kommunismin vaikutuk- 
sen heikentämiseen. Kysymys on tyypillisestä porva- 
rillisesta puoluetieteestä. Niiden, jotka eivät halua 
tätä myöntää, olisi syytä pysähtyä hiukan miettimään 
sellaistakin seikkaa, miksi noita tutkimuksia suorite- 
taan ainoastaan kapitalistisissa maissa, mutta ei työ- 
väenluokan hallitsemissa sosialistisissa maissa. 

Mainitun tutkimustyön luokkaluonne näkyy selvänä 
myös sen väittämissä ja menetelmissä, joihin seuraa- 

vassa lähemmin tutustumme. Ja jotta kuvasta ei puut- 
tuisi mitään oleellista, on aiheellista esittää joitakin 
näytteitä siitä, miten tuon tieteen esittämiä ns. to- 
tuuksia käytellään murskaavina todistuskappaleina 
kommunisminvastaisessa kenttäpropagandassa. 

Ei ole tosin aina helppoa todeta, missä kohdin kul- 
kee raja tieteilijän ja varsinaisen propagandantekijän 
välillä. Vaikeus johtuu siitä, että tällä alalla ahkeroi- 
vat oppineetkin unohtavat joskus esittämänsä roolin 
vaatimukset, tieteellisen viileyden ja arvokkuuden, 
»hikeentyvät» ja turvautuvat todistamattomiin propa- 
gandaväitteisiin. Toisaalta taas porvarilliset ja tanne- 
rilaiset propagandaveijarit esiintyvät mielellään tie- 
teen kynttilöinä. Mutta rajaviivan vetäminen ei tässä 
tapauksessa ole kovin tärkeätäkään, koska kysymys 
on vain jonkinlaisesta työnjaosta yhteisessä kommu- 
nisminvastaisessa puuhailussa. 

Tällaisen työnjaon toteaminen ei suinkaan merkitse, 
että pyrkisimme leimaamaan tietoiseksi kommunismin 
ja työväenluokan viholliseksi jokaisen henkilön, joka 
joutuu tutkimaan kommunismin joukkovaikutuksen 
syitä. Ei ole ensinkään välttämätöntä, että tiedemies 
ja propagandanikkari sopisivat etukäteen keskenään 
siitä, miten »pelataan». Tosiasiallinen työnjako saat- 
taa muodostua tiedemiehen sitä tarkoittamattakin, 
jopa vastoin hänen tahtoaankin, niin sanoaksemme 
hänen »selkänsä takana». 

Sanottakoon vielä kerran, että ne arvostelevat huo- 
mautukset, joita seuraavassa tehdään, koskevat yksin- 
omaan sanottua puoluetiedettä ja sen toissilmäisyyttä, 
mutta ei tiedettä eikä oppineistoa yleensä. Nuotista 
sen kuulee, mitä virttä veisataan. 


HE TUTKIVAT » TYYPPEJÄ» 


Lukija erehtyy pahasti, jos luulee, että kyseessä 
olevassa tutkimustyössä pyritään etsimään kommu- 
nismin joukkovaikutuksen syitä tämän maailman 
objektiivisesta todellisuudesta, siinä tapahtuvan talou- 
dellisen ja yhteiskunnallisen kehityksen lainmukai- 
suuksista, yhteiskuntaluokkinen välisistä suhteista ja 
luokkataistelujen historian opetuksista. Mitä vielä! 

Tosin silloin tällöin, noin vain ohimennen, mainitaan 
tuontapaisistakin seikoista. Saatetaan esimerkiksi 
myöntää, että no onhan Suomenmaassa joskus esiin- 
tynyt yhteiskunnallisia epäkohtiakin, jotka ovat he- 
rättäneet kansassa tyytymättömyyttä. Rohkenevatpa 
jotkut uskalikot monien vuosikymmenien takaisista 
asioista puhuessaan esittää sellaisenkin olettamuksen, 
että tyytymättömyys saattoi olla oikeutettuakin — 
osittain. Saatetaanpa pitää mahdollisena sitäkin, että 
maassamme v. 1918 puhjenneella kansalaissodalla oli 
muitakin syitä kuin pelkkä punakaartilaisten »rette- 
löimishalu» ja sosialistijohtajien »vallanhimo». 

Mutta tällaisia myönnytyksiä tehtäessä ei unohdeta 
korostaa, että sehän oli silloin, nuo asiat kuuluvat 
kaukaiseen menneisyyteen, jota ei enää pitäisi muis- 
tella. Nythän on kaikki epäkohdat korjattu, kun ker- 
ran eletään pohjoismaisessa hyvinvointivaltiossa. Mut- 
ta toisaalta pidetään selviönä ja uskonkappaleena, 
että kommunismin kannatus voi perustua ainoastaan 
tyytymättömyyteen ja katkeruuteen. Silloin herää ky- 
symys: missä sitten on vika, kun tosioloista ei tyyty- 
mättömyyden syytä löydetä? Vastaus kuuluu: ei mis- 
sään muualla kuin kommunismin kannattajissa itses- 
sään, heidän hermoissaan ja aivoissaan, luonteenlaa- 
dussaan ja mielentilassaan, heidän taipumuksessaan 

muistella vanhoja ikäviä asioita! Päättely ei aina ole 
aivan näin suoraviivaista, se saattaa kiemurrella ja 
rönsyillä jonkin verran sinne tänne, mutta se on kui- 
tenkin aina »ponsi virressä», 

Ja tästäpä sitten seuraakin, että eräs porvarillisen 
sosiologian keskeisimpiä tehtäviä nykyään on kaik- 
kialla maailmassa tietynlaisen mielipide- ja mielentila- 
tutkimuksen suorittaminen kommunismin kannattajien 
keskuudessa. Suomessa tässä tutkimuksessa esittävät 
tällä hetkellä huomattavinta osaa professorit Erik 
Allardt ja Yrjö Littunen. Kummankin tieteellisessä 
ansioluettelossa mainitaan melkoinen määrä nimen- 
omaan »vasemmistoradikalismin» eli siis lähinnä kom- 
munismin joukkovaikutuksen syitä käsitteleviä tutkiel- 
mia, Tästä tieteestä saamme riittävän yleiskuvan tu- 
tustumalla prof. Littusen pitkähköön kirjoitukseen 
» Aktiivisuus ja radikalismi», joka on julkaistu aka- 
teemisen Valtiotieteellisen yhdistyksen »Politiikka»- 
nimisen aikakauskirjan 4. numerossa vuodelta 1960. 

Prof. Littunen on ottanut selvittääkseen, millaisiin 
ihmistyyppeihin kommunismi vaikuttaa. Ottakaa huo- 
mioon: voidaksenne antaa kommunismin vaikuttaa 
itseenne, teidän täytyy ehdottomasti edustaa määrät- 
tyä ihmistyyppiä eikä tiettyä asiaa, niinkuin te itse 
luulette. Me jotka seurustelemme joka päivä kommu- 
nistien ja kommunismille myötämielisten ihmisten 
kanssa, voimme omien havaintojemme perusteella to- 
distaa, että heidän joukossaan on mitä erityyppisim- 
piä yksilöitä. Toiset ovat lihavampia toiset luisevam- 
pia, toiset hilpeämpiä toiset vakavampia, toiset kii- 
vaampia toiset leppoisampia, toisilla »leikkaa» ja »sy- 
tyttää» nopeammin kuin toisilla jne. Myöntääpä prof. 
Littunenkin, että kommunismi »vetoaa moniin ihmis- 
tyyppeihin». Mutta tämä ei hänen mielestään johdu 

mistään muusta kuin siitä, että kommunismi »sisältää 
kovin erimuotoisia ja keskenään ristiriitaisia arvoja». 

Kommunismi on todellakin hyvin monisäikeinen 
oppi, koska sen mielenkiinto ulottuu kaikille elämän 
aloille. Mutta kun professorimme väittää sen sisältä- 
vän »keskenään ristiriitaisia arvoja», niin tämä antaa 
aihetta arveluun, että hänkin kuuluu erääseen tietyn- 
laiseen ihmistyyppiin, nimittäin siihen, joka puhuu 
asioista vaivautumatta ottamaan niistä riittävästi sel- 
vää. Eikä hän esitäkään mitään todisteita väitteensä 
tueksi. Jokaisen kommunistisiin oppeihin todella pe- 
rehtyneen ihmisen täytyy myöntää, että ne edustavat 
kaikilta osiltaan eheää ja yhtenäistä maailmankatso- 
musta, jonka eri osat eivät missään kohdassa lyö toi- 
siaan korvalle, vaan ovat täysin sopusoinnussa kes- 
kenään. Ei ole myöskään ristiriitaa kommunismin teo- 
rian ja käytännön välillä. 

Mitä prof. Littusen itsensä edustamaan ihmistyyp- 
piin muuten tulee, niin vaikka hän pyrkiikin voimiensa 
ja kykyjensä mukaan kantamaan kortensa kommunis- 
minvastaisen propagandan yhteiseen kekoon, ei hän 
kuitenkaan tyypiltään kuulu siihen kovanaamaisten 
propagandaurhojen luokkaan, jotka nähdään hääri- 
mässä kommunisminvastaisen taistelun tulilinjoilla ja 
joiden eräistä uusimmista tempauksista tässäkin kir- 
jasessa tuonnempana mainitaan. Hän ei huuda eikä 
uhkaile, vaan puhuu »ulosvalituin sanoin», hillitysti 
ja tieteenomaisen viileästi. Voisimme siis määritellä 
hänet lähinnä kirjanoppineiden ihmistyyppiin kuulu- 
vaksi. 

Prof. Littunen ei puhu »kommunismin rutosta» eikä 
käytä kommunisteista rumia voimasanoja. Mutta ame- 
rikkalaisten ja muiden ulkomaisten esikuviensa tavoin 
hänkin lähtee siitä, että kommunismin kannattajalla 

täytyy olla jollakin tavalla epänormaali, tavallisuu- 
desta poikkeava luonteenlaatu — koska hän ei muu- 
toin voisi olla kommunisti. Tutkimustensa perusteella 
hän tulee johtopäätökseen, että kommunismin kan- 
nattajan luonteenomainen erikoispiirre on — passiivi- 
suus. Niin juuri, passiivisuus! 

Uskonpa monen kommunismin kannattajan aika 
lailla hölmistyvän tuollaisesta tuomiosta. Ja vaikeata 
taitaa olla monen vastustajankin sitä sulattaa. Aina- 
kin porvarilehdet lyövät kovasti hätärumpua kommu- 
nistien aktiivisuudesta. Ja ylimalkainenkin silmäys 
Suomen Kommunistisen Puolueen toimintaan niin 
maanalaisuuden kuin julkisuudenkin kaudella pakot- 
taisi näkemään, että se on ollut hellittämätöntä kamp- 
pailua työtätekevän kansan oikeuksien puolesta. Ei 
millään muulla puolueella maassamme ole esitettävä- 
nään sellaisia esimerkkejä nimenomaan jäsenjoukko- 
jensa aatteellisesta innostuksesta ja epäitsekkäästä, 
uhrautuvasta toiminnasta yhteisen asian hyväksi. Ja 
siinä juuri onkin puolueen voima. Sivustakatselijain 
kuulee tämän tästä ihmettelevän, miksi nuo kommu- 
nistit viitsivät tehdä niin paljon »palkatonta työtä». 
Jos sanottaisiin, että kommunististakin väkeä saattaa 
joskus passiivisuus vaivata, niin sehän olisi totta. 
Mutta jos passiivisuudesta tehdään jonkinlainen kom- 
munismin kannattajalle tunnusmerkillinen luonteen- 
piirre, niin sitä ei usko kukaan, joka viitsii hiukankin 
katsella ympärilleen. 

Olemmekin uteliaita tietämään, miten tuollaiseen 
ällistyttävään tulokseen on päästy. Koetan tässä seu- 
rata mahdollisimman sanatarkasti professorimme 
omaa todistelua. Hän ilmoittaa suorittamiensa tutki- 
musten »kokoavana tuloksena», että »tiedollinen passii- 
visuus on yhteydessä poliittisen vasemmistoradikaali- 

suuden kannatukseen», kun sensijaan »tiedollisesti 
vireät henkilöt ovat tilastollisesti harvemmin vasem- 
mistoradikaaleja kuin passiiviset» ja että »passiivisille 
on merkitsevästi yleisemmin ominaista kansandemo- 
kraattien kannattaminen kuin aktiivisille.» Tällaisia 
päätelmiä tehdessään hän vetoaa erilaisiin ns. tietoi- 
hin. Niinpä hän ilmoittaa eri tutkimusten nojalla tie- 
dettävän, että »vasemmisto- ja oikeistoradikalismi 
ovat yhteydessä ns. autoritaariseen persoonallisuus- 
tyyppiin». Mikä tämä tällainen tyyppi on, siihen saam- 
me heti perään kuulla selityksen, että »autoritaarisen 
persoonallisuustyypin eräitä peruspiirteitä ovat tie- 
don ja tieteellisyyden halveksiminen ja eräänlaisen 
mystillisyyden ihannoiminen. Autoritaarinen persoo- 
nallisuus ei halua tietoja tai niiden pohdintaa keskus- 
telujen muodossa, vaan toimintaa” ja 'voimakkaita 
johtajia, joihin voi luottaa”». 

Siinäpä saittekin te, kommunismin kannattajat, ker- 
rankin itsensä tieteen alttarilta kuulla, millaisia tyyp- 
pejä te oikein olette. Ensiksi teidät paiskataan ar- 
motta yhteen läjään »oikeistoradikaalien», ts. fasis- 
tien ja puolifasistien kanssa. Sitten teille ilmoitetaan, 
että te halveksitte tietoa ja tieteitä, ette viitsi aja- 
tella omilla aivoillanne ettekä- halua edes keskustella 
asioista, vaan istua jökötätte tylsinä odottaen, että 
jonkinlaiset fyyrerit ajattelisivat ja toimisivat teidän 
puolestanne! 

Ja jos ette jaksa ottaa oikein vakavalta kannalta 
moista »tiedettä», joka kääntää asiat nurinniskoin, 
niin se varmastikin tullaan seuraavissa tutkielmissa 
esittämään uutena painokkaana todisteena teille omi- 
naisesta »tiedon ja tieteellisyyden halveksimisesta»! 

»VETÄYTYVÄ TYYPPI» 


Mutta seuratkaamme edelleen professorimme miet- 
teitä kommunismin vaikutuksesta tietynlaisiin ihmis- 
tyyppeihin. Luen taaskin sanasta sanaan: 

» Vuosikymmenien mittaan on kommunismi porva- 
rillisissa demokratioissa sikäli kaavoittunut, että se 
esim. ei rohkaise jäsentensä itsenäistä älyllistä poh- 
diskelua tai poikkeamista puolueen linjasta. Valmiina 
tarjotut ohjelmat, jotka eivät vaadi ajatusponnistelua, 
soveltuvat kyllä vetämään puoleensa passiivisia, ve- 
täytyvän tyyppisiä yksilöitä». 

Huomattakoon jälleen tuo uusi hieno tieteellinen 
muotisana: vetäytyvä tyyppi. Se on samaa mitä por- 
varilliset kenttäagitaattorit tarkoittavat puhuessaan 
»kyräilevistä», —»katkeroituneista», — »traagillisista», 
»synkkäkasvoisista» jne. tyypeistä. Jotkut tutkijat 
puhuvat kommunismin kannattajien »neuroottisesta 
eristyneisyydestä». 

Mutta mitä itse asiaan tulee, niin kyseinen yhteis- 
kuntatieteen professori ei näy lainkaan tuntevan puo- 
lue-elämän logiikkaa. Eipä ole kuultu, että mikään 
puolue Suomessa enempää kuin muuallakaan olisi 
pyrkinyt tieten taiten rohkaisemaan jäsentensä poik- 
keamista linjastaan. Erimielisyyksien tahallinen liet- 
sominen on paikallaan väittelyn harrastajien ker- 
hoissa, puolueet sitävastoin ovat samanmielisten ih- 
misten yhteenliittymiä. Jokainen puolue on perustettu 
ajamaan tiettyä asiaa ja pyrkii parhaansa mukaan 
pitämään rivejään koossa ja toimintakykyisinä. Koko- 
naan toinen asia on jäsenten »itsenäisen älyllisen poh- 
dinnan» edistäminen. Jos prof. Littusella olisi enem- 
män taipumusta tutustua asioihin, joista puhuu, olisi 
hän varmasti huomannut, kuinka suuren merkityksen 

Suomen Kommunistinen Puolue antaa jäsentensä oma- 
aloitteiselle toiminnalle ja sitä edellyttävälle itsenäi- 
selle ajattelulle. Hän ei myöskään lausuisi turhaan 
kommunistisen puolueen nimeä samassa yhteydessä 
kuin juttelee »valmiiksi tarjotuista ohjelmista, jotka 
eivät vaadi ajatusponnistelua». SKP:n ohjelma on 
tunnustetusti aikalailla valmista työtä, mutta sen val- 
mistamiseen ovat osallistuneet paitsi kaikkia puolueen 
johtoelimiä alhaalta ylös saakka, myös puolueen 
jäsenjoukot ja lukuisa määrä ihmisiä puolueen ulko- 
puoleltakin. Ohjelmaluonnos oli ennen sen hyväksy- 
mistä kuukausimäärin julkisen keskustelun alaisena, 
sitä pohdittiin vilkkaasti puolueen jäsenten ja ystä- 
vien avoimissa kokouksissa ja lehdistön palstoilla. Sii- 
hen tehdyt kirjallisetkin korjausehdotukset muodosta- 
vat kunnioitettavan »nivaskan». Ei mikään puolue 
Suomessa ole alistanut ohjelmaluonnostaan sellaisen 
julkisen arvostelun kiirastuleen. Näin ollen puheet 
»valmiiksi tarjotuista ohjelmista, jotka eivät vaadi 
ajatusponnistelua», ovat tässä maassa kylläkin pai- 
kallaan, mutta oikean osoitteen tälle huomautuksel- 
leen prof. Littunen olisi löytänyt omasta poliittisesta 
ympäristöstään. 

Mutta mistä tuo kommunismin kannattajien »vetäy- 
tyneisyys» ja »eristyneisyys» oikeastaan johtuu? Mis- 
täpä muusta kuin kieroonkasvaneesta, sairaalloisesta 
sielunelämästä! Tässä professorimme vetoaa suureen 
ulkomaiseen auktoriteettiinsa, amerikkalaiseen Almon- 
diin, joka »on tarkastellut empiirisen aineiston poh- 
jalla neuroottista eristyneisyyttä entisten kommunis- 
tisen puolueen jäsenten keskuudessa neljässä valta- 
kunnassa», suorittamalla heidän keskuudessaan »psy- 
kologisia ja psykiatrisia tutkimuksia». 

Tässä on siis jälleen selvästi sanottu, että kysymys 

on nimenomaan mielentilatutkimuksista, sillä niissä- 
hän psykiatria tarvitaan. Vain mielenvikaiseksi epäilty 
syytetty voidaan määrätä mielentilatutkimukseen. 
Prof. Littunen jatkaa: 

»Näiden tutkimusten mukaan vasemmistoradikaalit 
tuntevat yleensä olevansa yhteiskunnan hylkäämiä. 
Tämä vieraantumisen tunne saattaa olla peräisin jos- 
takin ulkonaisesta onnettomuudesta tai epäkohdasta, 
mutta se voi myös johtua psyykkisistä tekijöistä, 
esim. älyllisestä vajavaisuudesta tai sielullisista häi- 
riöistä». 

Tällaisten lausuntojen perusteella katsovatkin taan- 
tumuspiirien palveluksessa olevat kenttäagitaattorit 
saaneensa peräti tieteeltä valtakirjan kommunismin 
kannattajien leimaamiseen vajaaälyisiksi, synkkämie- 
lisiksi ja tärähtäneiksi. 


MITEN TUTKIMUKSIA 
SUORITETAAN? 


Tutustumme nyt niihin menetelmiin, joita käyttäen 
tuollaisia merkillisiä johtopäätöksiä tehdään. Prof. 
Littusen kirjoituksen ja eräiden toisten samantapais- 
ten tutkielmien perusteella saamme niistä seuraavan 
kuvan. 

Tutkijat valikoivat uhreikseen rajoitetun määrän 
henkilöitä, joita sitten yksitellen kuulustellaan. Kun 
kuulusteltavien joukossa on muidenkin kuin kommu- 
nistisen ajatussuunnan kannattajia, on tutkimus näen- 
näisesti tasapuolista. Mutta juuri kommunismin kan- 
nattajat muodostavat sen »mielenkiintoisimman koh- 
teen», johon tuijotetaan ja josta tutkielmia aiotaan 

laatia. Pitäähän toki olla myönteisiä vertailukohteita, 
jotta kommunismin kannattajien kielteiset ominaisuu- 
det tulisivat selvemmin näkyviin. 

Kuulusteltaville esitetään seuraavanlaisia kysymyk- 
siä: »Äänestittekö viime eduskuntavaaleissa?» »Mitä 
puoluetta äänestitte?> »Miksi äänestitte juuri tuota 
puoluetta?» »Mitä sanomalehtiä luette?» »Mitä kir- 
jallisuutta?» »Kuinka pitkän ajan päivässä käytätte 
sanomalehtien lukemiseen?» »Kuinka paljon aikaa 
käytätte radion kuuntelemiseen?» »Millaisia lähetyk- 
siä kuuntelette?» 

Ja niin edespäin. Kansalaisten suhtautuminen tuol- 
laisiin kyselijöihin on yleensä puhuen hyvin vasta- 
hakoista. Ellei heitä ehkä aina pidetä suoranaisina 
poliittisina urkkijoina, niin ainakin tungettelijoina ja 
kiusanhenkinä, joista jokainen haluaa päästä eroon 
mahdollisimman pian. Vastaukset ovat sen mukaisia. 
Mutta tämän sattumanvaraisen, hataran ja pintapuo- 
lisen aineiston perusteella tutkijat laativat tauluk- 
koja A, B, C ja D. Näistä taulukoista saatetaan sitten 
esimerkiksi havaita, että — ahaa! — onpas kommu- 
nismin kannattajien keskuudessa sellaisten ja sellais- 
ten radio-ohjelmien kuuntelijoita niin ja niin monta 
prosenttia väherämän kuin muilla. Ja tämän katso- 
taankin riittävän pitkälle menevien tieteellisten» 
johtopäätösten tekemiseen. 

Prof. Littunen näkyy itsekin huomaavan aineistonsa 
köykäisyyden myöntäessään, että hänellä vei valitet- 
tavasti ole tietoja kirjallisuusharrastusten laadusta, 
t.s. siitä minkälaisia kirjoja luetaan». Hyvä sekin, 
kun tulee edes ajatelleeksi, että ihmisillä saattaa olla 
parempaakin tekemistä kuin tietynlaisten radio-ohjel- 
mien kuunteleminen. Mutta sittenkin hän pitää varsin 
todistusvoimaisena sitä numeroittensa osoittamaa 

seikkaa, että kommunismin kannattajat ovat vähem- 
mistönä radioesitelmien kuuntelijain joukossa. Tämä 
on niitä tärkeimpiä »tieteen saavutuksia», jotka hänen 
mielestään osoittavat, että kommunismin kannatta- 
minen liittyy usein tiedolliseen eristyneisyyteen... 
toisista yhteiskuntaluokista». 

Tämä on muuten ainoa kohta kommunismin vaiku- 
tuksen syitä käsittelevässä pitkässä tutkielmassa, 
missä prof. Littunen tulee ohimennen maininneeksi 
sanan yhteiskuntaluokat. Selville ei käy, mitä hän 
luokilla tarkoittaa. Luokkajaon todellinen perusta on 
selvän ja asiallisen marxilaisen määritelmän mukaan 
eri yhteiskuntaryhmien erilainen asema tuotannonvä- 
lineiden omistukseen nähden. Luokkarajat esiintyvät 
kaikkein selvimpinä suurtuotannonvälineiden omista- 
jana olevan kapitalistiluokan ja niiden avulla riistet- 
tävän työväenluokan välisessä jyrkässä ja sovittamat- 
tomassa ristiriidassa. Porvarillinenkin yhteiskunta- 
tiede ja propaganda ovat viime aikoina alkaneet puhua 
luokista, mutta tavalla, joka on omiaan sotkemaan 
selviä käsitteitä ja johtamaan ihmisiä harhaan, ja on 
ilmeisesti tarkoitettukin palvelemaan tiettyjä propa- 
gandatavoitteita. Eräänä luokkajaon perustana ne 
mainitsevat kyllä varallisuudenkin, mutta eivät tieten- 
kään kiinnitä huomiota pääasiaan, nimittäin siihen, 
millä tavalla varallisuus on hankittu. Varsin oleelli- 
sesti asiaan vaikuttavina seikkoina sitävastoin pide- 
tään sivistystason, käyttäytymistapojen, puhetyylin, 
jopa juomatapojenkin erilaisuutta, siis sitä, mikä 
»luokka» ryyppää viskiä ja konjakkia, mikä kittaa 
kippurahäntää! 

Prof. Littunen ei mainitussa tutkielmassaan ole 
ottanutkaan selvittääkseen yhteiskunnan luokkasuh- 
teita, mutta kuvaavaa on, että luokista mainitessaan 

hänkin kiinnittää huomion yksinomaan sivistystason 
erilaisuuteen. Hän on kyllä havainnut sen seikan, että 
kansandemokraattien vaikutus maassamme on voi- 
makkainta työväestön keskuudessa. Mutta selityksen 
tähän ilmiöön hän katsoo olevan löydettävissä kan- 
sandemokraatteja kannattavien työläisten alhaisesta 
opillisesta sivistystasosta. Hän ilmoittaa numeroitten- 
sa osoittavan, että »enintään kansakoulua käyneet 
työväestön jäsenet äänestävät yleisemmin kansande- 
mokraatteja kuin enemmän kouluja käyneet». 

Tuossa saattaa olla perääkin, mutta mitä se itse 
asiassa todistaa? Eikö kaiken muun ohella sitä, että 
työläiset haluavat edistää kansandemokraattisen ja 
kommunistisen liikkeen voittoa tietäessään sen merkit- 
sevän teiden avaamista sivistykseen ja lahjojensa kai- 
kinpuoliseen kehittämiseen niillekin, jotka siitä kapita- 
lismin vallitessa jäävät osattomiksi? Puhumattakaan 
siitä suuresta kasvattavasta ja monipuolisesti kehit- 
tävästä vaikutuksesta, joka tällä liikkeellä sellaise- 
naankin on sen aktiivisiin osanottajiin. Kommunismin 
kannattajajoukkojen — valhaisesta = sivistystasosta» 
haastelevat tutkijat eivät joko tiedä tai eivät ole tie- 
tävinään mitään esimerkiksi siitä laajasta opintotoi- 
minnasta, johon kommunistisessa ja kansandemo- 
kraattisessa liikkeessä mukanaolevat ihmiset mahdol- 
lisuuksiensa mukaan osallistuvat. Marxilais-leniniläi- 
sen filosofian ja yhteiskuntatieteiden opiskelu jos mi- 
kään on todella sivistävää ja näkemystä avartavaa. 
Tämän -näkyy ymmärtävän myös akateemikko G. H. 
von Wright, joka teoksessaan »Logiikka, filosofia ja 
kieli» sanoo marxilaisuudesta, että »jokaisen, joka ha- 
luaa ymmärtää maailmaa, jossa elämme, täytyy yrit- 
tää tunkeutua tähän filosofiaan». 

Tuohon lausuntoon on lisättävä vain se, että marxi- 

laisuus ei opeta vain ymmärtämään oikein tätä todel- 
lisuuksien maailmaa, se opettaa, kannustaa ja roh- 
kaisee myöskin toimimaan edistyksen puolesta kaikilla 
inhimillisen elämän aloilla. 

Eipä edes tannerilainen Suomen Sosialidemokraat- 
ti ole katsonut voivansa varauksettomasti yhtyä haas- 
teluun kommunistisesti ajattelevien ihmisten valhai- 
sesta sivistystasosta». Eräässä kommunismin hävittä- 
mismahdollisuuksia pohtivassa kirjoituksessaan se 
sanoi, että »varsinaiset kommunistit itse eivät ole 
suinkaan tietämättömiä yhteiskunnallisista asioista, 
jos kohta tieto on kapeasti yksipuolista ja propagan- 
dallista». Tästä kai pitäisi päätellä, että tannerien ja 
leskisten edustama »tieto» yhteiskunnallisista asioista 
on hyvinkin »leveää ja monipuolista». Nähtävissä kui- 
tenkin on, että sellaisesta »tiedosta», joka on johta- 
nut heidät liittoon äärimmäisten taantumusvoimien 
kanssa, ei ainakaan työläisillä ole mitään hyvää odo- 
tettavissa. 

Todettakoon lopuksi, että prof. Littusen ei ole on- 
nistunut todistaa sitä perustavaa väitettään, että 
kommunismia kannattavalle »ihmistyypille» olisi luon- 
teenomaista tiedon ja tieteellisyyden halveksiminen. 
Tätä ei todista vielä sekään, että emme suoraan sa- 
noen voi suhtautua erityisen kunnioittavasti esimer- 
kiksi hänen itsensä edustamaan, edellä selostettuun 
vtieteeseen», joka kuurnitsee hyttysiä ja nielee kamee- 
lin, ts. pyrkii suttaamaan näkymättömiin yhteiskun- 
nalliseen kehitykseen ratkaisevalla tavalla vaikuttavat 
tekijät ja korvaamaan ne hämmästyttävän pintapuoli- 
silla psykologisilla ja psykiatrisilla havainnoilla. 

AITOAMERIKKAISTA 
»SYVÄLUOTAUSTA» 


Aiheellisesti herää kysymys: luulevatko maamme 
hallitsevat piirit, joiden määräysvallassa Helsingin 
Yliopistokin on, voivansa tuollaisella tieteilyllä hei- 
kentää kommunismin vaikutusta? Sehän on tarkoitus, 
kokonaan riippumatta siitä, tunnustetaanko se tai ei 
ja missä määrin asianomaiset tutkijatkaan määrätie- 
toisesti siihen pyrkivät. Uskallan väittää, että tulos 
on jäävä hyvin laihaksi. Tuollainen »tiede» voi kor- 
keintaan muonittaa taantumuksellisia agitaattoreita 
joillakin »uusilla» iskusanoilla, mutta siinäpä onkin 
sitten kaikki. 

Erittäin opettavaisen esimerkin tämänlaatuisten tut- 
kimusten epäluotettavuudesta tarjoaa Amerikan Yh- 
dysvallat, tämän »tieteen» emämaa. Ennen tämän 
vuoden huhtikuussa Kuubaan tehtyä maihinnousuyri- 
tystä oli Yhdysvaltain hallituksen kuulu poliittinen 
urkintalaitos CIA suorituttanut laajamittaisia mieli- 
alatutkimuksia kuubalaisten keskuudessa. Niiden 
tulokset olivat osoittavinaan, että Kuuban kansan 
valtava enemmistö, ellei nyt aivan koko kansa, oli 
valmis nousemaan vastavallankumoukselliseen kapi- 
naan Fidel Castron johtamaa hallitusta vastaan heti 
kun »Pohjolasta» t.s. Yhdysvalloista annettaisiin sii- 
hen merkki. Todellinen asiaintila oli kuitenkin aivan 
päinvastainen, kuten tiedetään. Valloitusseikkailun 
surullinen myttyynmeno antoi monille porvarillisille- 
kin lehtimiehille aiheen purevaan vitsailuun amerikka- 
laisen »tieteellisen» mielialatutkimuksen kustannuk- 
sella. Uskalsipa täkäläinen »Amerikan äänikin», 
Erkon Helsingin Sanomat julkaista erään tällaisen, 

oman kirjeenvaihtajansa välittämän vitsin. Siinä ker- 
rotaan, että CIA pantiin koville Kuubasta esittämien- 
sä, sittemmin täysin valheellisiksi osoittautuneiden 
tiedoitusten johdosta. Tutkimuksista lähinnä vastuus- 
sa ollut tieteilijä oli puolustautunut seuraavin sanoin: 

»Olen suorittanut mielipiteiden syväluotausta 3748 
syntyperäisen kuubalaisen keskuudessa, ja 99,5 pro- 
senttia heistä kannatti kapinaa ja Castron kukista- 
mista.» 

Lopulta mies oli katsonut viisaimmaksi häkellellä, 
että se »Kuuban syväluotaus» olikin suoritettu Flo- 
ridassa Yhdysvalloissa! 

Olisikohan amerikkalaisten »syväluotaajien» ko- 
vassa kohtalossa jotakin opittavaa heidän suomalai- 
sille virkaveljilleen? 


vä 


II. Kirjanoppineita ja 
kenttäagitaattoreita 


ERÄS TOHTORINVÄITÖSKIRJA 


Jätettyämme prof. Yrjö Littusen herran huomaan 
tutustumme nyt toiseen saman alan edustajaan, Jaak- 
ko Nousiaiseen, joka vuonna 1956 julkaisi tohtorin- 
väitöskirjansa »Kommunismi Kuopion läänissä. Ekolo- 
ginen tutkimus kommunismin joukkokannatukseen 
vaikuttavista tekijöistä Pohjois-Savossa ja Pohjois- 
Karjalassa». 

Tämä herra ei juuri poikkea amerikkalaisesta muo- 
dista, mitä tutkimusmenetelmiin, niiden avulla saadun 
aineiston pinnallisuuteen ja järkeilyjen yleiseen suun- 
taan tulee. Hänkin puolestaan ilmoittaa, että kommu- 
nismin kannattajille ovat ominaisia »taipumus mys- 
tiikkaan», katkeruus ja sosiaalinen eristyneisyys 
»kansallisesta — yhteisöstä», »alemmuuden tunteet», 
vihamielinen suhtautuminen parempiosaisiin jne. 

Mutta kommunisminvastaisella mielialatutkimuksel- 
la itsensä tohtoriksi inttänyt Nousiainen eroaa hyvin- 
kin tuntuvasti prof. Littusesta esitystavassaan. Hä- 
nessä on huomattavasti suurempi annos porvarillista, 
lähinnä kokoomuslaista =kenttäagitaattoria. Niinpä 
hänen omatuntonsa sallii hänen esittää tieteelliseksi 

tarkoitetussa teoksessa sellaisiakin puolueellisesti vä- 
ritettyjä väitteitä kuin että Suomen Kommunistinen 
Puolue maanalaisuudesta päästyään »verhoutui kan- 
sandemokraattisen liikkeen taakse». Hän ei kainostele 
puhuessaan kommunistien muka harjoittamasta »aivo- 
pesusta» tai kertoillessaan täytenä totena joltakin 
juoruämmältä kuulemaansa juttua siitä, kuinka 
erästä maanviljelijää oli houkuteltu liittymään kan- 
sandemokraatteihin käyttämällä alkoholia »pehmen- 
nyskeinona». Hän haastelee » Kainuun korpikommunis- 
mista» — porvarillisten korpiagitaattorien yleiseen 
tyyliin. Ja peräti »huvittavana esimerkkinä suomalais- 
ten kommunistien alkuaikoina osoittamasta palavasta 
uskoninnosta» hän esittää vuonna 1922 Sosialistisessa 
Aikakauslehdessä käydyn keskustelun siitä, miten sil- 
loisissa oloissa toimivan aktiivisen luokkataistelijan 
oli suhtauduttava avioliiton solmimiseen ja perheen 
perustamiseen. Työläisten kannalta nähtyinä olivat ne 
ajat, jolloin tuota keskustelua käytiin, kaikkea muuta 
kuin »huvittavia». Kysymys moniksi vuosiksi vanki- 
laan teljetyn tai murhatuksi tulleen toverin perheen 
kohtalosta ei voinut olla askarruttamatta heitä anka- 
rien vainotoimenpiteiden kohdistuessa työväenliikkee- 
seen ja ennen kaikkea sen parhaimpiin edustajiin. 
Nousiaisen näkyy olevan mahdotonta käsittää ihmisiä, 
jotka saattavat työväenluokan yhteisen asian tähden 
luopua perheonnestakin — oman henkensä menettä- 
misestä puhumattakaan. 

Mutta putkahtaapa Nousiaisen keräämästä aineis- 
tosta silloin tällöin esiin joku arvokaskin yksityis- 
kohta. Niinpä hän toteaa, että Kalliosuolla, joka 
käsittää Sukevan vankilan alueen, on kansallisen ko- 
koomuspuolueen äänimäärä suhteellisen suuri. Ja ker- 
rassaan valaiseva on se hänen mielestään aivan luon- 

nollinen selitys, jonka hän tähän ilmiöön antaa: huo- 
mattava osa äänestäjistä, noin 25 prosenttia, on van- 
kilan virkailijoita! 

Tämä yksityisseikka saattaa aluksi näyttää vähä- 
pätöiseltä. Siihen kannattaa kuitenkin kiinnittää huo- 
miota, sillä kysymys ei ole satunnaisesta, vaan koko 
Suomen valtiokoneiston tilaa erittäin sattuvasti luon- 
nehtivasta tyypillisestä ilmiöstä. Kuuluvathan vanki- 
lat armeijan, poliisin, oikeuslaitoksen ja kirkon ohella 
porvarillisen valtion tunnusmerkillisiin ja tärkeimpiin 
elimiin. Nämä ovat niitä laitoksia, joiden avulla kan- 
saa pidetään kurissa ja »herran nuhteessa». Totta on, 
että sen jälkeen kun kapinasta» tuomitut vuoden 
1956 yleislakkoon osallistuneet työläiset pääsivät va- 
paalle jalalle, ei Suomen vankiloissa tällä hetkellä 
(syyskuussa 1961) liene poliittisia vankeja. Mutta 
vankilaviranomaiset onkin valikoitu aikoinaan »pit- 
källä tähtäimellä» ja ennen muuta suurporvariston 
poliittisia tarkoituksia silmällä pitäen. Suurin osa van- 
kilaviranomaisia on pesiytynyt paikkoihinsa jo siihen 
aikaan, jolloin poliittisten vankien piinaaminen todel- 
lakin muodosti heidän pääasiallisen tehtävänsä. Se, 
että vankilaviranomaiset äänestävät kokoomusta Su- 
kevalla, ei varmaankaan ole poikkeus, vaan lienee 
yleinen sääntö. Poikkeuksia tiettävästi on, mutta ei 
paljon. 

Aivan samanlainen asiaintila näkyy vallitsevan 
armeijassa. Vakuuttavan ja samalla kertaa hälyttä- 
vän kuvan siitä antavat vuoden 1960 eduskuntavaa- 
lien - äänestysnumerot varsinaisilla kasarmialueilla. 
Niinpä Helsingissä Santahaminan äänestysalueella, 
missä äänestäjien valtaenemmistön muodostavat up- 
seerit ja muut sotilasvirkamiehet omäisineen sekä 
huolellisesti seulottu palvelushenkilökunta, sai 345 an- 

netusta äänestä kokoomuspuolue 197, sen satelliitti 
»kansanpuolue» 81, maalaisliitto ei yhtään. Maalais- 
liitto tosin »hallitsee», mutta valtiokoneisto on kokoo- 
muksen käsissä! Maalaisliiton johtomiehet eivät pit- 
känä valtakautenaan ole tehneet mitään valtiokoneis- 
ton demokratisoimiseksi, mikä edellyttäisi sen puhdis- 
tamista fasistisista, sotakiihkoisista ja muista ääri- 
oikeistolaisista aineksista. 

Tällaiset tosiasiat valottavat osaltaan erästä toista- 
kin kysymystä. Kun kokoomuspuolueen herrat kehus- 
kelevat sillä, että heidän kannattajiensa joukossa on 
paljon ruumiillisenkin työn tekijöitä, laskevat he 
ilmeisesti myös upseerit, entiset vankilapiiskurit ja 
kaikki entiset suojeluskuntalaiset »ruumiillisen työn 
tekijäin» joukkoon. Ja onhan se niin — jos asia halu- 
taan ottaa hirtehishuumorin kannalta. 

Aikaisemmin selostetut teoriat kommunismin kan- 
nattajien »vetäytyneisyydestä», »eristyneisyydestä», 
»neuroottisuudesta», epäsosiaalisuudesta ja riidanha- 
lusta eivät saa varauksetonta tukea Nousiaisen esit- 
telemästä aineistosta. Etsiessään vastausta usein kuu- 
lemaansa ihmettelevään kysymykseen, »kuinka elä- 
mänmyönteiset savolaiset voivat olla niin vastaanotta- 
vaisia kommunismille», hän kertoo haastatelleensa 
monia ihmisiä. Näissä haastatteluissa oli käynyt ilmi, 
että savolaiset kommunistit eivät ole yleensä joutu- 
neet selkkauksiin välittömän ympäristönsä kanssa, 
vaan että he ovat jokapäiväisessä kanssakäymisessä 
puheliaita ja seurallisia ja hyvissä väleissä naapurei- 
densa ja työtovereidensa kanssa, vaivan tavallisia sa- 
volaisia». Mutta ikäänkuin säikähtäen poikenneensa 
muodista hän katsoo tarpeelliseksi lisätä: »Sosiaalinen 
eristyneisyys ja katkeruus tulevat ilmi heidän suh- 
teessaan kansalliseen yhteisöön ja sen eri ryhmiin.» 

Huomattakoon, että Nousiainen samoin kuin muutkin 
tämän alan ammattimiehet tarkoittavat noilla somasti 
sointuvilla sanoilla »kansallinen yhteisö» kapitalistis- 
ta luokkayhteiskuntaa. 

Nousiainen on kosketellut kirjassaan toisiakin huo- 
mionarvoisia kysymyksiä, sellaisia kuin kommunismin 
suhteesta uskontoon ja kommunististen aatteiden 
»tunnepitoisuudesta». Näihin kysymyksiin, jotka ovat 
huomattavalla tilalla muissakin —vastaavanlaisissa 
teoksissa, palataan tuonnempana. Sitä ennen tutus- 
tumme eräiden kommunisminvastaisen taistelun ken- 
tällä heiluvien propagandamiesten ja -naisten samaan 
hiileen puhaltaviin hengentuotteisiin. 


KOVA POIKA 


Kun Kalervo Siikalan kirjanen »Kansallinen rea- 
lismi» vuonna 1960 ilmestyi, mainostettiin sitä porva- 
rillisessa lehdistössä merkitsevästi pääministerin sih- 
teerin teoksena. Ehkäpä tahdottiin korostaa vain sitä, 
että kysymyksessä ei ole minkään tusinamaisterin 
aikaansaannos. Missä määrin sen sisältö vastaa tai on 
vastaamatta näiden tai noiden isojen herrojen mieli- 
piteitä, se ei meitä nyt kyseessäolevassa asiassa lain- 
kaan kiinnosta. Mielenkiinto Siikalan kirjaa kohtaan 
ei johdu poliittisen väittelyn halusta, vaan on niin 
sanoakseni puhtaasti tieteellistä laatua. Tuo teos tar- 
joaa näet varsin havainnollisen esimerkin siitä, kuinka 
porvarillinen kenttäagitaatio niveltyy edellä selostet- 
tuun kommunisminvastaiseen tieteilyyn, josta se vii- 
sautensa ammentaa. 

Kirjassa suositeltiin toisaalta maltillisuutta ja varo- 
vaisuutta Suomen suhteissa toisiin valtioihin, jopa 

sosialisminkin maihin; toisaalta puitiin nyrkkiä »koti- 
kommunisteille». Ei tosin yllytetty suoranaisiin väki- 
valtaisuuksiin, vaan luvattiin huolehtia kommunismin 
tuhoamisesta tässä maassa muunlaisilla keinoilla ja 
konsteilla. Käsittelemäämme aihetta vastaavasti meitä 
kiinnostavat tässä vain nuo »kotikommunismia» kos- 
kevat kohdat. 

Ja koska kysymys on kaiken aikaa ollut vain kom- 
munismin kannattajajoukkojen mielipide- ja mielen- 
tilatutkimuksista, ei ole syytä puuttua pitkälti niihin 
»kohteliaisuuksiin», joita Siikalan kirjasessa tarjoil- 
laan kommunistisen liikkeen johtohenkilöille. Mainitta- 
koon vain ohimennen, että siinä puhutaan »kommunis- 
tisesta herraluokasta», joka »arvelematta pakkoluo- 
vuttaa työmiehen viimeisen tuhatmarkkasen tai pala- 
sen vanhuksen eläkettä ja käyttää sen oman hyvin- 
syötetyn olemassaolonsa pönkittämiseen». Kirjoittaja 
tekee tiettäväksi, että kommunistisen puolueen luotta- 
mushenkilöt ovat — »tietämätöntä, käytännöllisissä 
asioissa kokematonta ja vain kansankiihotukseen kou- 
lutettua joukkoa», »juonittelijoita, jotka eivät mitään 
hartaammin toivo kuin päästä repimään näiden äänes- 
täjiensä selkänahasta klassilliseen kommunistiseen ta- 
paan niitä voimavaroja, joilla rakennettaisiin uutta 
talous- ja yhteiskuntajärjestelmää» jne. 

Varsinaisen kuuluisuutensa on herra Siikala kuiten- 
kin saavuttanut kunnostautumalla kommunistisen ja 
kansandemokraattisen liikkeen kannattajajoukkojen 
mustaamisessa. Hän julistaa, että kansandemokraat- 
tien äänestäjäkunta on »valtava vesiruumis, joka 
tosin näyttää komealta, mutta jonka käyttöarvo on 
vähäinen». Se on kuulemma saatu liikkeelle vatkaa- 
malla iänikuisia juttuja 'herroista' ja vetoamalla ih- 
misten herravihaan ja tietämättömyyteen», se on 

»poliittisesti valistumatonta väkeä, jonka varaan ei 
voida perustaa minkäänlaista yhteiskunnan uudelleen- 
järjestelyä». 

Noin railakkaasti tämä porvarillisen kenttäpropa- 
gandan edustaja käyttelee »tieteeltä» saamaansa val- 
takirjaa kommunistisen liikkeen kannattajajoukkojen 
halventamiseen. Armottomia tuomioitaan langettaes- 
saan hän vetoaakin eräihin edellä mainittuihin sosiolo- 
gian, psykologian ja psykiatrian porvarillisiin suur- 
miehiin, joiden mukaan kommunismin vaikutuksen 
ratkaisevat syyt voivat olla vain sielullista laatua, 
neuroosia, vajaaälyisyyttä, henkistä eristyneisyyttä, 
katkeria muistoja jne. Nämä ominaisuudet ilmenevät 
Siikalan mukaan suomalaisille kommunismin kannat- 
tajille muka ominaisessa »herravihassa». Ja aivan esi- 
kuvien mukaisesti hänkin »todistaa», että tuolla 
»herravihalla» ei ole mitään todellisuuspohjaa nykyi- 
syydessä, se on pelkkää muistoa kauan sitten men- 
neiltä vuosikymmeniltä, muistoa 1930-luvun työttö- 
myydestä, —torpparilaitoksesta, vasaramarkkinoista, 
muistoa soppajonoista ja mielipideterrorista. xNämä 
muistot», lisää hän, »näyttävät olevan vielä niin elä- 
viä, ettei tarvittu kuin 1950-luvun lopun kansainväli- 
nen lamakausi viidenkymmenen kommunistin tuomi- 
seksi eduskuntaan. Nähtäväksi jää, kuinka pitkälle 
tulevaisuuteen sen muisto puolestaan on heijastuva.» 

Siis kaikki on ja tulee olemaan pelkkää muistoa 
taakse jääneestä elämästä! Saadaankohan tuollaisella 
silmänkääntöyrityksellä johdetuksi kenenkään huo- 
miota pois niistä tämänpäiväiseen todellisuuteen kuu- 
luvista seikoista, jotka ratkaisevasti vaikuttavat eri 
puolueiden vaikutuksen suuruuteen tai pienuuteen. 

SIKA JA HUUMORINTAJU 


Keskeisellä sijalla Kalervo Siikalan kirjasta mainos- 
tettaessa oli hänen seuraava, arvovaltaisella äänellä 
annettu lausuntonsa: 

»Kommunistit eivät tunne huumoria. Heidän herra- 
vihansa on totista kuin sika rukiissa.» 

Emme tunne niitä ehkäpä hyvinkin laajoja ja sy- 
vällisiä tutkimuksia, joita herra Siikala on suoritta- 
nut sikojen sielunelämästä. Todeta kuitenkin voidaan, 
että hän pyrkii mullistamaan koko ihmiskunnan tä- 
hänastisen käsityksen niistä tunteista, jotka sian rin- 
nassa liikkuvat, kun se pääsee ruispeltoon herkutte- 
lemaan. Aina siihen päivään saakka, jolloin käänteen- 
tekevä teos »Kansallinen realismi» ilmestyi, oli Suo- 
menkin kansa siinä luulossa, että sika rukiissa naut- 
tii täysin siemauksin onnestaan, tuntee olonsa 
autuaaksi. Mitä »herravihaa» se voisi tuntea sellaisille 
päiville päästyään? Jos se osaisi hymyillä, niin sen 
hymy olisi leveää, aurinkoista ja elämänmyönteistä, 
josta huumorintajuton totisuus olisi kaukana. »Sika 
rukiissa» oli rajattoman tyytyväisyyden ja riemulli- 
suuden vertauskuva, kunnes Kalervo Siikala löi tämän 
kuvan pirstoiksi. 

Ruispellossa elostelevan sian mielentilatutkimuksen 
alalla lienevät herra Siikalan meriitit kiistattomat. 
Mutta mitä ihmisiin tulee, niin hänen teoriansa kom- 
munistien huumorintajuttomuudesta ja yksitotisuu- 
desta eivät saa läheskään jakamatonta tunnustusta 
edes kommunistien vihollisten omassa leirissä. Niin lii- 
kuttavan yksimielisiä kuin maalaisliittolaiset, kokoo- 
muslaiset ja tannerilaiset johtomiehet ovatkin kom- 
munismin murskaamisen välttämättömyydestä, ei hei- 
dän keskensä ole tähän mennessä saavutettu täyttä 

yhteisymmärrystä kaikista tätä yhteistä jaloa asiaa 
edistävän taktiikan yksityiskohdista. Eräs tällainen 
menettelytapakysymys näyttää olevan se, pitääkö 
kommunistit summamutikassa leimata synkiksi ja 
huumorintajuttomiksi olioiksi, vai eikö pidä. Käytettä- 
vissäni olevien, tosin melko vajavaisten tietojen mu- 
kaan näyttäisi siltä, että maalaisliittolaiset ja tanneri- 
laiset johtomiehet katsovat yleensä tarkoituksenmu- 
kaisemmaksi haastella kommunistien hymyttömyy- 
destä, huumorintajuttomuudesta ja »synkkäkasvoisuu- 
desta», kun taas kokoomuksen isät sallivat korostet- 
tavan kommunistien elämänmyönteisyyttä ja huumo- 
rintajua, koska pitävät juuri sitä varsin vaarallisena 
ilmiönä. 

Omin korvin olen kuullut erään maalaisliittolaisen 
agitaattorin, joka porvarilliselta ammatiltaan on pap- 
pi, esittävän julkisuudessa sellaistakin »tietoutta», 
että kommunistit ovat yleensä niin »traagillisia», 
umpi- ja synkkämielisiä olioita, etteivät uskalla edes 
antautua keskusteluun toisinajattelevien kanssa! Jo- 
kaisen ympärilleen katselevan ihmisen on helppo huo- 
mata, että herra pastorin esittämä viisaus ei ole tästä 
maailmasta. Se onkin lainattu edellä mainittujen »sie- 
lutieteilijäin» pyhistä kirjoista. 

Mutta hurmahenkisenä kommunismin vihollisena 
mainetta niittänyt kokoomuslainen lehtinainen Eila 
Jokela, joka on useaan otteeseen käynyt muun muassa 
Pohjanmaalla kommunismia hävittämässä, on omien 
havaintojensa perusteella tullut aivan päinvastaisiin 
tuloksiin. Niinpä hän sanoo Kolarissa tavanneensa 
enimmäkseen kommunisteja, joista hän antaa seuraa- 
van lausunnon: »Heidän kanssaan on helppoa vaihtaa 
mielipiteitä ja vaihteeksi väitelläkin, sillä heillä on 
runsaasti huumoria». Tämä käy yhteen niiden Jaakko 

Nousiaisen savolaisten keskuudessa tekemien havain- 
tojen kanssa, joista edellä on mainittu. 

Omasta puolestani en näe syytä puuttua porva- 
reiden — perhekiistaan kommunistien | huumorinta- 
justa tai huumorintajuttomuudesta. Vaikka ymmär- 
ränkin, että Kalervo Siikalan ja mainitsemani pappis- 
miehen latelemat viisaudet kommunistien huumorin- 
tajuttomuudesta, traagillisuudesta ja synkkämielisyy- 
destä ovat pelkkää taktiikkaa, en toisaalta pyri esit- 
telemään kommunisteja minään maailmanmainioina 
humoristeinakaan. Taitaapa olla niin, että tässä suh- 
teessa Suomen kommunistit ovat samanlaisia kuin 
kaikki muutkin ihmiset, vaivan tavallisia» savolaisia, 
peräpohjalaisia, hämäläisiä, uusmaalaisia jne. Tieten- 
kin saattaa joku pyylevä porvari voittaa naurunröhö- 
tyksen äänekkyydessä ja pituudessa työn raskaan 
raatajan. Mutta tunnettua on, että työlläänkin elävät 
ihmiset osaavat hymyillä silloin kuin on hymyilemisen 
aihetta, osaavatpa nauraakin oikeassa paikassa, esi- 
merkiksi kuullessaan esitettävän edellä mainitunlai- 
sia »tieteellisiä» teorioita. 





Ili. Uskonto ja politiikka 


MIKSI USKOVAISET 
KANNATTAVAT KOMMUNISTEJA? 


Tämä on eräs niitä kysymyksiä, jotka näyttävät 
aiheuttavan eniten päänvaivaa niin kommunismin 
levinneisyyden syitä tutkiville porvarillisille tieteili- 
jöille kuin kommunisminvastaisen rintaman uljaille 
TK-miehille ja -naisillekin. Päätehtävänä näillä kai- 
killa on todistella ja vakuuttaa, että uskovainen ihmi- 
nen ei nyt kerta kaikkiaan voi eikä saa osoittaa myö- 
tämielisyyttä kommunisteja kohtaan. 

Niinpä Jaakko Nousiainen edellä mainitussa teok- 
sessaan vetoaa ruotsalaiseen auktoriteettiinsa Ryden- 
feltiin, joka on sanonut: »Sinne missä uskonnollisuus 
on vielä elävää ja voimakasta, ei kommunismi pääse 
tunkeutumaan, sillä uskovat kristityt eivät voi tukea 
kommunisteja». Ja kokoomuspuolueen urhea amatsoni 
Eila Jokela, johon jo edellä tutustuimme, on yhtä var- 
masti tietoinen siitä, että »omakohtaisesti herännyt 
ihminen ei voi äänestää kommunisteja eikä SKDL:ää». 

Kaikista näistä todisteluista ja vakuutteluista huo- 
limatta osoittautuukin, että uskovaisina tunnetut ih- 
miset voivat kuin voivatkin äänestää SKDL:ää. 
Eivätkä vain voi, vaan tosiasiallisesti äänestävätkin, 
mistä numerot puhuvat omaa selvää suomeaan. Silloin 

pitää tietenkin yrittää etsiä jonkinlaista selitystä tä- 
hän »luvattomaan» ilmiöön. Ja jos, niinkuin mainittu 
kommunisminvastaisen tieteen ruotsalainen suurmies 
on selittänyt, »kommunismi ei pääse tunkeutumaan 
sinne, missä uskonnollisuus on vielä elävää ja voima- 
kasta», niin siitähän seuraa, että kommunisteja ja 
SKDL:ää äänestävien uskovaisten uskonnollisuus ei 
olekaan elävää eikä voimakasta, he eivät olekaan tosi- 
uskovaisia, heidän uskonnolliset tunteensa on asetet- 
tava epäilyksen alaisiksi! 

Näin suoraan eivät nuo tieteilijät kuitenkaan uskal- 
la asiaa sanoa, vaikka se olisi ainoa looginen johto- 
päätös heidän teorioistaan. Asia painetaan kesken- 
eräisenä villasella ja sensijaan ruvetaan etsimään tak- 
tillisessa mielessä vähemmän vaarallisia selityksiä, 
hakemaan kommunismista uskonnollisia piirteitä», 
jotka saattavat harhauttavasti vaikuttaa uskovaisiin 
ihmisiin. Näitä piirteitä ilmoitetaankin sitten löydetyn 
melkoisesti niin sanotusta »kommunistisesta eskatolo- 
giasta». »Eskatologia» on kreikkalaisperäinen sana, 
jolla tarkoitetaan Raamatun oppia viimeisestä tuo- 
miosta ja tuhatvuotisesta jumalanvaltakunnasta. 
Kommunismin viholliset tarkoittavat skommunistisella 
eskatologialla» marxilaista oppia yhteiskunnan sosia- 
listisesta uudistamisesta ja käyttelevät noita sanoja 
samassa naljailevassa mielessä kuin puhuessaan 
»kommunistisesta paratiisista»%, »kommunistisista us- 
konkappaleista» jne. 

»Kommunismi uskonkappaleineen ja ehdottomine to- 
tuuksineen sekä lupauksineen tulevasta valtakunnas- 
ta’ tuo kieltämättä mieleen kuvan uskonnollisesta liik- 
keestä». Näin selittää Jaakko Nousiainen, vedoten 
samalla Carew Hunt nimiseen amerikkalaiseen aukto- 
riteettiinsa, joka hänkin on selittänyt, että »uskovai- 


36 


silleen kommunismilla on uskonnon arvo... se antaa 
heille, kuten uskontokin, tunteen tavoittelemisen ar- 
voisesta päämäärästä.» 

Eila Jokelakin on sinnikkäästi yrittänyt päästä pe- 
rille siitä »kummasta», miksi kommunistisen ja kan- 
sandemokraattisen liikkeen vaikutus monilla Pohjois- 
Suomen seuduilla on niin voimakas uskovaisten kes- 
kuudessa. Niin, kysyy hän täynnänsä pyhää kokoo- 
muslaista närkästystä, miksi Kolarinkin kunta on 
kommunistinen, »vaikka se vaurastuu päivä päivältä 
ja vaikka sen asukkaiden mieli on uskontoon taipuvai- 
nen? Ymmällä on Kolarin kirkkoherrakin... Mieli 
masentuu kun kuulen arveltavan, että vanhoillis-laes- 
tadiolaisuuteen kuuluvista kolarilaisista noin puolet 
äänestää kommunisteja». 

Eila Jokela tuskailee, eikö nyt enää ole edes yh- 
tään maallikkosaarnaajaa, joka kykenisi kolarilaisille 
selvästi selittämään, miksi kristitty ihminen ei voi 
äänestää kommunisteja eikä kansandemokraatteja. Ja 
jatkaa valtioviisaan näköisenä: »Tämän kysymyksen 
ottaminen esille seuroissa ei olisi suinkaan puoluepo- 
litiikkaa, vaan sielunhoitajan opetusta siitä, mikä 
sopii "uskoon ja hyvään omaantuntoon' mikä ei». 

Mutta kohta tämän jälkeen osoittautuukin, että 
Eilan luottamus sanan voimaan ja sielunhoidollisiin 
opetuksiin on perin vähäinen. Hänen sankarillinen 
mielensä palaa suoraan toimintaan, tappotantereille, 
kuten hänen seuraavista sanoistaan näkyy: 

»Kolarilainen kommunismi on... primitiivista ku- 
rittomuutta, kylänraittimentaliteettia, aivan kuin olisi 
joskus jäänyt vaille kunnon selkäsaunaa». 

Kolarin kansa, jonka huumorintajulle itse Eila 
Jokelakin on antanut tunnustuksensa, jää tietenkin 
nuo hurjat manaukset kuultuaan jännittyneenä odot- 

tamaan samaisen Eilan toista tulemista, sitä tilinteon 
hetkeä, jolloin tämä uljas sankaritar saapuu pelotta- 
van rankaisuretkikunnan johtajana antamaan kolari- 
laisille sitä vaille jäätyä kunnon selkäsaunaa, opetta- 
maan helapääpuukolla ja puntarilla mitä »uskoon ja 
hyvään omaantuntoon sopii» — kastaakseen sitten 
vielä mahdollisesti eloon jääneet ainoaan autuaaksi- 
tekevään kokoomuslaiseen puolueuskoon. 


ONKO SYYTÄ OLLA 
KANNATTAMATTA? 


Kommunistit eivät salaa katsomuksiaan uskontoa- 
kään koskevissa kysymyksissä. Olemme selittäneet ja 
olemme aina valmiit avoimesti selittämään, mikä erot- 
taa kommunismin kaikenlaisista uskonnoista. Tämä 
erottava seikka on kysymys uskosta ihmisjärjelle kä- 
sittämättömiin ja ihmisiltä salattuihin yliluonnollisiin 
voimiin. Siinä maailmankuvassa, jonka marxilainen 
maailmankatsomus meille antaa, ei yksinkertaisesti 
jää sijaa minkäänlaisille yliluonnollisille voimille. Kä- 
sityksemme mukaan ovat kaikki havaitsemamme 
ilmiöt luonnollisella tavalla selitettävissä, ja se mikä 
vielä on hämärän peitossa, tulee aikanaan saamaan 
järkeenmenevän selityksensä. 

Yliluonnolliset asiat jäävät siis kokonaan näkö- ja 
harrastuspiirimme ulkopuolelle, joten voisimme hiu- 
kan kärjistäen sanoa, että meidän valtakuntamme on 
tästä maailmasta. 

Tämän seikan ovat ottaneet huomioon myös kan- 
sandemokraattista liikettä kannattavat lukuisat usko- 
vaiset. He tietävät, että heidän käsityksensä haudan- 

jälkeisestä elämästä poikkeavat kommunismista. Mut- 
ta he tuntevat myös olevansa sidotut täällä maan 
päällä vallitseviin elämän lakeihin niin kauan kuin he 
täällä vaeltavat. Onko heillä niin ollen syytä yrittää 
suhtautua välinpitämättömästi niihin yhteiskunnalli- 
siin kysymyksiin, jotka välittömästi koskevat heitä 
itseäänkin ja jotka eivät voi olla askarruttamatta 
kaikkia ihmisiä, oli uskon laita miten tahansa? Es- 
tääkö uskonnollinen vakaumus heitä myötävaikutta- 
masta yhteiskunnallisten epäkohtien korjaamiseen? 
Estääkö se esiintymästä täällä maan päällä ilmenevää 
sortoa, vääryyttä ja valhetta vastaan? Onko heillä 
syytä kieltäytyä yhteistoiminnasta näissä asioissa 
samaa mieltä olevien ja samaa tahtovien kanssaih- 
mistensä kanssa sillä perusteella, että yliluonnollisista 
asioista saatetaan olla eri mieltä? 

Luulisin jokaisen oikeamielisen uskovaisen ihmisen 
vastaavan kaikkiin näihin kysymyksiin kieltävästi. 
Niin on muun muassa Pohjanmaalla vastattu porvari- 
puolueiden asioilla liikkuville henkilöille, jotka siellä 
ovat todistelleet, että uskovainen ihminen ei voi olla 
yhteistoiminnassa kommunistien kanssa. Heille on sa- 
nottu, niinkuin Eila Jokelakin on todistanut, että us- 
konto ja politiikka ovat aivan eri asioita, joita ei pidä 
sotkea toisiinsa. Se vastaus kestää arvostelun, katsot- 
takoon sitä miltä kannalta tahansa. Uskonnolla kei- 
notteleminen suurrikkaiden Mammonan palvelijain 
maallisia etupyyteitä ajettaessa ei voi olla herättä- 
mättä vastenmielisyyttä omalla työllään elävissä us- 
kovaisissakaan. 

Aiheellista on pysähtyä ajattelemaan, mikseivät 
kommunistit puolestaan viero eivätkä torju yhteistoi- 
mintaa uskovaisten kanssa, vaikka kaikissa asioissa 
ei ollakaan samaa mieltä. Miksi kommunistit katsovat 

velvollisuudekseen puolustaa kaikkien omalla työllään 
elävien ihmisten etuja ja oikeuksia tekemättä mitään 
eroa uskovaisten ja ei-uskovaisten välillä? 

Siksi, että se on kommunistisen liikkeen olemassa- 
olon ainoa tarkoitus. Tätä tarkoitusta ei varmastikaan 
edistettäisi, vaan vahingoitettaisiin haastamalla riitaa 
kysymyksistä, jotka eivät tähän asiaan kuulu eivätkä 
vaikuta. Miksi tyrkyttäisimme toisinajatteleville väki- 
sin omia käsityksiämme? Miksi kiihkoilisimme keskus- 
tellessamme esimerkiksi Jumalan olemassaolosta tai 
sielun kuolemattomuudesta? Ne ovat kunkin sisäisen 
vakaumuksen asioita, joissa intoilulla ei päästä askel- 
takaan eteenpäin. Niistä voidaan keskustella kiihkot- 
tomasti ja kärsivällisesti, toistensa vakaumuksia louk- 
kaamatta. Käsitykset sellaisista asioista voivat muut- 
tua vasta pitkien aikojen kuluessa, kun sensijaan mo- 
net työtätekeviä ihmisiä yhteisesti askarruttavat ky- 
symykset vaativat nopeita ratkaisuja. 

Omalla työllään elävillä ja kanssaihmistensä paras- 
ta tarkoittavilla ihmisillä ei siis liene mitään syytä 
olla antamatta kannatustaan kommunistiselle liikkeel- 
le samoin kuin ei kommunisteillakaan voi olla mitään 
syytä olla tukematta uskovaisten ihmisten oikeutet- 
tuja yhteiskunnallisia vaatimuksia. Kokemus osoittaa, 
että luottamuksellinen ja hedelmällinen yhteistyö on 
täysin mahdollista kaikkia työtätekeviä ihmisiä yhtei- 
sesti koskevien ja askarruttavien kysymysten poh- 
jalla. Tällainen yhteistyö uskovaisten ja kommunis- 
tien välillä tulee epäilemättä edelleenkin voimistu- 
maan, kaikenlaisista todisteluista ja pelotteluista huo- 
limatta. 


e 


VOIKO PAPPI KANNATTAA 
KOMMUNISTEJA? 


Edellä esitetyt näkökohdat kommunistien suhtau- 
tumisesta uskontoon ja uskovaisiin ihmisiin eivät ole 
näiden rivien kirjoittajan yksityisajattelua eivätkä 
varsinkaan mitään vaalitaktiikkaa, hetken »suhdan- 
teiden» sanelemaa pyrkimystä uskovaisten kosiske- 
luun. Ei, ne vastaavat kommunistisen liikkeen näistä 
asioista vankasti omaksumaa periaatteellista kantaa. 
Tästä pääsemme vakuuttuneiksi esimerkiksi tutus- 
tumalla V. I. Leninin kirjoitukseen »Työväenpuolueen 
suhteesta uskontoon» vuodelta 1909. 

Marxilaisen maailmankatsomuksen mukaisesti Le- 
nin katsoo uskonnollisiin ennakkoluuloihin kohdistu- 
van selitystyön kuuluvan työväenpuolueen tehtäviin, 
pitäen siinäkin pääasiana sen osan selvittämistä, jota 
kirkko ja papisto esittävät porvariston luokkataiste- 
lussa työväestöä vastaan. Mutta työväenluokan poliit- 
tisen puolueen ei pidä liioitella taistelua uskontoa vas- 
taan. Lenin esiintyy päättävästi sellaisia porvarillis- 
materialistisia ja anarkistisia katsomuksia vastaan, 
joiden mukaan uskonnonvastaisen propagandan pitäisi 
olla työväenliikkeen päätehtävä. Aatteellisen propa- 
gandan tulee palvella riistettyjen taistelua riistäjiä 
vastaan, kansanjoukkojen kamppailua taloudellisten 
ja poliittisten oikeuksiensa puolesta. Tästä syystä, Le- 
nin sanoo, ei pidä »väkisin pyrkiä repimään rikki sitä, 
mikä elävässä elämässä on erottamattomasti yhty- 
neenä». Työläisiä, olivatpa he uskovaisia tai ei, liit- 
tävät toisiinsa yhteiset edut. Näitä yhteisiä etuja ja 
oikeuksia puolustettaessa asettaa marxilainen etuti- 
lalle puolustettavana olevan asian menestyksen, ja täl- 

löin hänen tulee päättävästi vastustaa työläisten jaot- 
telemista vapaa-ajattelijoihin ja kristittyihin. Porva- 
risto sensijaan ei toivo mitään muuta niin hartaasti 
kuin työläisten erottamista toisistaan sen mukaan us- 
kovatko he jumalaan vaiko eivät. 

Työtätekevien yhteisten etujen ja oikeuksien puo- 
lustamisen näkökannalta on Leninin mukaan ratkais- 
tava kaikki kysymykset, jotka koskevat työväenliik- 
keen suhtautumista uskontoon. Tässä yhteydessä hän 
koskettelee myös tuohon aikaan useasti esitettyä mie- 
lenkiintoista kysymystä, voiko esimerkiksi pappi olla 
sosialidemokraattisen puolueen jäsen. (Huomattakoon, 
että siihen aikaan venäläiset kommunistitkin nimitti- 
vät vielä itseään sosialidemokraateiksi). Lenin vas- 
taa: 

»Ei voida kerta kaikkiaan eikä kaikissa olosuhteissa 
julistaa, että papit eivät voi olla sosialidemokraattisen 
puolueen jäseniä, mutta ei voida myöskään kerta 
kaikkiaan asettaa päinvastaista sääntöä. Jos pappi tu- 
lee meille osallistuakseen yhteiseen poliittiseen toi- 
mintaan ja jos hän tunnollisesti suorittaa puoluetyötä 
esiintymättä puolueen ohjelmaa vastaan, niin me 
voimme hyväksyä hänet sosialidemokraattien riveihin, 
sillä ristiriita toisaalta meidän ohjelmamme hengen 
ja perusteiden ja toisaalta papin uskonnollisten vakau- 
musten välillä voisi siinä tapauksessa jäädä vain hän- 
tä itseään koskevaksi, hänen henkilökohtaiseksi risti- 
riidakseen, eikä poliittinen järjestö voi lähteä kuulus- 
telemaan jäseniään siitä, eikö heidän katsomustensa 
ja puolueen ohjelman välillä ole ristiriitaa. Mutta sel- 
lainen tapaus voisi tietenkin olla harvinainen Euroo- 
passakin, ja Venäjällä se on jo hyvin vähän luultava. 
Ja jos esimerkiksi pappi liittyisi sosialidemokraatti- 
seen puolueeseen ja alkaisi harjoittaa tässä puoluees- 

sa uskonnollisten katsomusten aktiivista saarnaamista 
pääasiallisena ja lähes ainoana työnään, olisi puolueen 
ehdottomasti erotettava hänet keskuudestaan. Meidän 
ei ole ainoastaan sallittava kaikkien jumalaan usko- 
vien työläisten pääsy sosialidemokraattiseen puoluee- 
seen, vaan on voimakkaasti vedettävä heitä siihen mu- 
kaan, me vastustamme ehdottomasti heidän uskonnol- 
listen  vakaumustensa —vähäisintäkin loukkaamista, 
mutta me vedämme heitä mukaan kasvattaaksemme 
heitä puolueemme ohjelman hengessä emmekä sitä 
varten, että he kävisivät aktiivista taistelua ohjelmaa 
vastaan. Me sallimme puolueen sisällä mielipiteiden 
vapauden, mutta ... emme sitoudu kulkemaan käsi kä- 
dessä sellaisten katsomusten aktiivisten saarnaajien 
kanssa, joita puolueen enemmistö ei hyväksy.» 

Mutta eivätkö nämä Leninin ajatukset ole ristirii- 
dassa sen marxilaisten työväenpuolueiden, mm. Suo- 
men Kommunistisen Puolueen ohjelmakohdan kanssa, 
jossa vaaditaan kirkon erottamista valtiosta? Eivät 
ole, sillä tuo vaatimus ei sisällä mitään sellaista, min- 
kä voitaisiin tulkita — muutoin kuin tahallisesti vää- 
ristellen — kohdistuvan ihmisten omantunnon vapaut- 
ta ja uskonnollisia vakaumuksia vastaan. Siinä ei ole 
lainkaan kysymys uskonnosta itsestään, ei sen kieltä- 
misestä enempää kuin myöntämisestäkään, vaan 
ainoastaan siitä, onko valtion ulotettava määräysval- 
tansa kansalaisten omantunnon ja sisäisen vakaumuk- 
sen asioihin. Tuo vaatimus merkitsee vain, että uskon- 
non tulee olla kunkin ihmisen yksityisasia valtioon 
nähden, hänen pitää saada olla tässä suhteessa riip- 
pumaton valtion ja valtiokirkon holhouksesta. Kysy- 
mys on siis ainoastaan omantunnon vapauden vaati- 
muksesta. 

Marxilainen työväenpuolue pyrkii luonnollisestikin 

kasvattamaan jäseniään oman maailmankatsomuksen- 
sa hengessä niin uskontoa kuin kaikkia muitakin elä- 
män ilmiöitä koskevissa kysymyksissä. Mutta puoluee- 
seen kuulumiseen riittää ohjelman hyväksyminen. Pi- 
temmälle meneviä vaatimuksia kommunismin oppien 
ja aatteiden tuntemisessa ja omaksumisessa ei puo- 
lueeseen liittymisen ehdoksi aseteta. Puolue arvioi 
ihmisiä ennen kaikkea heidän käyttäytymisensä, hei- 
dän tekojensa perusteella, sen perusteella, miten he 
käytännössä puolustavat työtätekevän kansan etuja ja 
oikeuksia. Työväenluokan poliittinen puolue ei vain 
vaadi omantunnon vapautta, se soveltaa sitä itse 
omiin jäseniinsä nähden. Sillä on varaa suhtautua 
kiihkottomasti myös sen omasta maailmankatsomuk- 
sesta poikkeavaan ihmisten sisäiseen vakaumukseen, 
sillä — toistettakoon vielä Leninin sanat — »poliitti- 
nen järjestö ei voi lähteä kuulustelemaan jäseniään 
siitä, eikö heidän katsomustensa ja puolueen ohjelman 
välillä ole ristiriitaa». 

IV. Tieto, usko ja tunteet 


PUHEET MARXILAISUUDEN 
»TUNNEPITOISUUDESTA» 


Akateemikko G. H. von Wright, joka aikaisemmin 
mainitussa teoksessaan aivan oikein toteaa, että 
marxismi-leninismi on »tänä päivänä ainoa elävä filo- 
sofia puolella maapallon pintaa ja puolelle ihmiskun- 
taa», katsoo samalla kertaa aiheelliseksi selittää, että 
otteessaan sieluista» marxilaisuus muistuttaa pikem- 
min uskontoa kuin filosofiaa. Tuontapaiset rinnastuk- 
set eivät ole uusia. Onhan esimerkiksi Wrightin oppi- 
isiin kuuluva englantilainen filosofi Bertrand Russell 
yrittänyt parhaansa mukaan huvittaa lukijoitaan ver- 
tailemalla dialektista materialismia juutalaisten ju- 
malaan, Karl Marxia Messiakseen, kommunistista puo- 
luetta kirkkoon, yhteiskunnallista vallankumousta 
Kristuksen toiseen tulemiseen, kapitalistien vallan ku- 
kistamista helvettiin, kommunistista järjestelmää tu- 
hatvuotiseen jumalanvaltakuntaan jne. Ja edellä oli 
jo puhe siitä, kuinka eräät porvarilliset yhteiskunta- 
tieteilijät haastelevat »kommunistisesta eskatologias- 
ta», »kommunismin uskovaisista», »kommunistisista 
uskonkappaleista» jne. 

Tuollaiseen veistelyyn olisi helppo vastata samalla 
mitalla. Täydellä syylläkin voitaisiin pilkata kapita- 

listisen järjestelmän iankaikkisuuteen uskovaisten her- 
rojen hurskasta toiveajattelua, heidän omaa kapita- 
listista »tuhatvuotista valtakuntaansa», »helvettiään», 
»uskonkappaleitaan» jne. Huomiomme kohdistuu kui- 
tenkin vain siihen tarkoitukseen, jota tuontapaiset 
viittailut palvelevat. Niillä yritetään saattaa marxi- 
laisuuden tieteellinen pätevyys epäilyksen alaiseksi. 

Väitteitä marxilaisuuden — epätieteellisyydestä ja 
»tunnepitoisuudesta» perustellaan sillä, että se herät- 
tää ihmisissä uskoa parempaan tulevaisuuteen ja ve- 
toaa voimakkaasti tunteisiin. Tottahan se on, mutta 
antaako se oikeuden marxilaisen yhteiskuntaopin lei- 
maamiseen epätieteelliseksi? Aivan yhtä hyvin voitai- 
siin kieltää Gagarinin ja Titovin suorittamien avaruus- 
lentojen tieteellinen merkitys vain sen perusteella, 
että ne ovat herättäneet miljoonissa ihmisissä uskoa 
tieteen voimaan sekä hämmästyksen ja ilon tunteita. 
Monet lääketieteen saavutukset ovat tuoneet helpo- 
tusta ihmisten elämään ja saaneet heidät tuntemaan 
kiitollisuutta ja mielihyvää. Atomitutkimus on »puh- 
dasta» tiedettä jos mikään, mutta senkään saavutta- 
mat tulokset eivät ole voineet olla vaikuttamatta ih- 
misten tunne-elämään monella eri tavalla. 

Nämä esimerkit valaisevat hyvin selvästi suhdetta, 
joka täällä todellisuuksien maailmassa vallitsee tie- 
don, uskon ja tunteiden välillä. Ihmiset, jotka ovat 
taipuvaisia leimaamaan jonkin tieteen »tunnepitoisek- 
si» tai »tunneperäiseksi» sen perusteella, että sen saa- 
vutukset aiheuttavat tunteita, sotkevat toisiinsa syyn 
ja seurauksen. Tuollaista menettelyä, jos se on tahal- 
lista, voidaan nimittää silmänkääntötempuksi. Niin 
viileää ja tunteilematonta kuin tieteellinen tutkimustyö 
sellaisenaan lieneekin, saattaa tieto sen edistysaske- 
leista vaikuttaa hyvinkin lämmittävästi ja sykähdyt- 

tävästi ihmismieliin, herättää valoisia toiveita ja elä- 
mänuskoa. Näin on juuri marxilaisen yhteiskuntatie- 
teen laita. Sen tutkimusmenetelmissä ei ole mitään 
»tunnepitoista», se ei perustele väittämiään tunnesei- 
koilla eikä moraalisilla näkökohdilla, vaan yksinomaan 
yhteiskuntaelämän objektiivisten kehityslakien perus- 
teellisen ja »viileän» tutkimuksen tuloksilla. Mutta 
näistä tutkimuksista tehdyt johtopäätökset eivät voi 
olla vaikuttamatta niin tunteisiin kuin moraaliinkin, 
innostamatta ja rohkaisematta ihmisiä, jotka haluavat 
taistella yhteiskunnallisen edistyksen puolesta. 

Niin lukemattoman paljon yrityksiä kuin maailmas- 
sa on tehtykin marxilaisuuden kumoamiseksi tieteen 
voimalla, ovat ne kaikki vuorollaan saaneet surkean 
lopun. Niiden »arvo» on ollut korkeintaan siinä, että 
ne ovat hetkiseksi suoneet viihtyä ja lohdutusta kapi- 
talismin iankaikkisuuteen uskojille. Marxilaisuuden 
»kumoajien» asema on vaikeutumistaan vaikeutunut 
sitä mukaa kuin käytännön kokemus, ankarin ja päte- 
vin kaikista arvostelijoista, on antanut yhä painavam- 
pia todisteita marxilaisen yhteiskuntatieteen pätevyy- 
destä. 

» Tiede ei pysty osoittamaan meille, minkälaiseksi 
yhteiskunta tulevaisuudessa on muuttuva». Näin väit- 
tää prof. Urpo Harva äskettäin » Vapaan kansansivis- 
tystyön vuosikirjassa» julkaisemassaan kirjoituksessa. 
Tuo väite pitää kylläkin paikkansa, mutta vain porva- 
rilliseen yhteiskuntatieteeseen nähden. Se on todella- 
kin kykenemätön katsomaan tulevaisuutta silmiin. Ja 
tämä kykenemättömyys johtuu siitä, että sen pääteh- 
tävänä on kapitalistisen yhteiskuntajärjestelmän pön- 
kittäminen. Näin ollen se ei haluakaan nähdä kapita- 
listin napaa pitemmälle. 

Ihmiskunnan kolmanneksen lähteminen sosialistisen 

rakennustyön tielle ei ole vielä saanut prof. Harvaa 
huomaamaan, että on olemassa sellainenkin yhteis- 
kuntatiede, joka ainakin tähän saakka on pystynyt 
osoittamaan oikein yhteiskunnan kehityksen suunnan. 
Tälle samalle, Marxin, Engelsin ja Leninin laskemalle 
tieteelliselle pohjalle rakentuu myös Neuvostoliiton 
Kommunistisen puolueen uusi ohjelma, kommunistisen 
yhteiskunnan rakentamisen ohjelma. Ja jos prof. Har- 
va saisi vielä elonaikaa muutaman vuosikymmenen — 
mitä sydämestäni toivon — olisi hänellä tilaisuus näh- 
dä tämäkin ohjelma toteutuneena. Mutta jos hän vielä 
silloinkin pysyisi väitteessään, että »tiede ei pysty 
osoittamaan meille, minkälaiseksi yhteiskunta tule- 
vaisuudessa on muuttuva», olisi syytä epäillä, että 
häneltä puuttuu halu tunnustaa ilmeisiä tosiasioita. 


USKO JA SEN PERUSTA 


Tuntiessaan porvarillisen yhteiskuntatieteen hedel- 
mättömyyden sama professori väittää, että »tiede an- 
taa vain tietoja, mutta se ei kasvata, se ei anna meil- 
le aatteellisuutta, arvojärjestystä, maailmankatsomus- 
ta» ja että vvain uskon varaan rakentuu meidän aate- 
maailmamme». 

Mutta minkä varaan usko sitten rakentuu, tähänpä 
kysymykseen emme saakaan vastausta. Sanotaan vain, 
että »ihmiselle ei ole välttämätöntä ainoastaan tieto, 
vaan myös usko». Mutta jos usko ei voi perustua tie- 
toon, niin mistä se sitten on otettavissa? Juuri tämä 
kysymys on viime aikoina kovasti askarruttanut por- 
varillisen maailman ideologeja. Sitä on mm. käsitellyt 
tunnettu matemaatikko Rolf Nevanlinna Valvojassa 
julkaistussa kirjoituksessaan »Tämän hetken henki- 

sestä tilanteesta». Hän antaa varmasti oikean kuvan 
porvarillisesta maailmasta sanoessaan, että nykyajan 
ihminen »elää levottomuuden ja sisäisen tyydyttämät- 
tömyyden tilassa». Syyn tähän ja samalla vakavan 
huolestumisen aiheen hän näkee — luonnontieteellisen 
ajattelutavan valtaanpääsemisessä, mikä on johtanut 
entisten auktoriteettien ja nimenomaan myös uskon- 
non aseman horjumiseen. 

Mutta miten asia on autettavissa? Tässä Nevanlin- 
na tyytyy vain hämärästi viittaamaan »johonkin kor- 
keampaan, transsendenttiin (tuonpuoleiseen — T.L.) 
todellisuuteen», *» johonkin korkeampaan aatteeseen», 
»johon me kerta kaikkiaan uskomme». Hän näkee 
suorastaan vinhimillisen olemassaolon perustosiasian» 
siinä, että »vihminen on kerta kaikkiaan sellaiseksi luo- 
tu, että hän menettää elämänsä luonnollisen varmuu- 
den, jos häneltä puuttuu välitön tunto ihmistyötä kor- 
keampien arvojen olemassaoloon ja usko niihin». 

En tietenkään pyri horjuttamaan akateemikko Ne- 
vanlinnan uskoa vihmistyötä korkeampien arvojen ole- 
massaoloon». Huomautettakoon vain, että tuollainen 
usko ei voi olla mitään muuta kuin uskoa ihmisiltä 
salattuihin yliluonnollisiin »arvoihin» ja mahteihin, 
sanalla sanoen mystiikkaa, tosin vain entistä hienom- 
min ilmaistuna. Työväenluokan marxilaisella maail- 
mankatsomuksella on omat käsityksensä mystiikasta, 
mutta emme puhu nyt siitä, vaan eräistä sellaisista 
varvoista», jotka eivät ole ihmistyötä korkeampia, 
mutta ovat silti kyllin suuria ja arvokkaita ihmiskun- 
nan tavoiteltaviksi. Eikö esimerkiksi sotien ja kaiken- 
laisen väkivallan poistaminen kansojen ja ihmisten vä- 
lisistä suhteista, pysyvä rauha maan päällä ole tavoit- 
telemisen arvoinen päämäärä? Tähän päämäärään 
pyrkiminen ei ole utopiaa eikä mystiikkaa, se on »täs- 


4 — Kommunismin 49 


tä maailmasta», mutta se voidaan toteuttaa vain ih- 
misten työllä ja toiminnalla. Vain ihmisten työ ja tais- 
telu voi johtaa sellaisen oikeudenmukaisen yhteiskun- 
tajärjestelmän syntymiseen, jossa ei ole köyhiä eikä 
rikkaita, riistettyjä eikä riistäjiä, sorrettuja eikä sor- 
tajia, vaan jossa toteutuu ihmisten täydellinen tasa- 
arvoisuus ja jokaisella on mahdollisuus kaikkien ai- 
neellisten ja henkisten tarpeittensa tyydyttämiseen, 
taipumustensa ja lahjojensa esteettömään kehittämi- 
seen. Sellainen yhteiskuntajärjestelmä vastaa ihmis- 
kunnan vuosisataisia toiveita ja lienee niin ollen kyl- 
lin ylevä ja arvokas päämäärä ihmisille — toistaiseksi. 
Kehitys ei tietenkään pysähdy kommunistisessa yh- 
teiskunnassa. Siellähän se todenteolla vasta alkaakin. 
Elämä synnyttää yhä uusia tarpeita, niin aineellisia 
kuin henkisiäkin. Niiden tyydyttämiseksi ihmiskunta 
tulee asettamaan itselleen entistä korkeampia pää- 
määriä, joiden saavuttaminen taaskin riippuu ihmis- 
ten työstä ja toiminnasta. 

Ja mitä uskoon tulee, niin näillä inhimillisillä ja 
»maallisilla» päämäärillä on ihmisjärjelle käsittämät- 
tömiin ja v»ihmistyötä korkeampiin arvoihin» verraten 
se etu, että ne ovat tavoitettavissa ja usko niihin on 
perusteltua. Marxilais-leniniläinen teoria on sitovasti 
todistanut ihmiskunnan suurten päämäärien toteutu- 
misen mahdollisuuden ja viitoittanut tien, jota myö- 
ten niihin on kuljettava. Eikä ihmisen meidän päivi- 
nämme tarvitse olla marxilaisen teorian tuntija huo- 
matakseen ja uskoakseen, että kehitys on myös kul- 
kemassa näitä päämääriä, sosialismia ja kommunismia 
kohti. Se näkyy ja tuntuu kaikkien havaittavissa ole- 
vista tosiasioista, »paljaalle silmälle», ilman tie- 
teen todistustakin. Uskon laita on tässä suunnilleen 
sama kuin näiden rivien kirjoittajan suhteessa kor- 

keampaan matematiikkaan. Uskon, että Rolf Nevan- 
linna on suuri matemaatikko, vaikka hänen tutki- 
mansa ja ratkaisemansa matematiikan ongelmat ovat 
minulle »hepreaa». Uskoni lienee kuitenkin perustel- 
tua, sillä on olemassa monia varsin todistusvoimaisia, 
minunkin näköpiiriini mahtuvia käytännön tosiasioita, 
jotka pakottavat uskomaan, vaikkei kaikkea tiedä- 
kään. 3 

Kapitalistiluokan palveluksessa olevat oppineet lei- 
maavat »mystiikaksi»> uskon ihmiskunnan valoisaan 
tulevaisuuteen. Mutta jos perusteltu luottamus yhteis- 
kunnalliseen edistykseen on mystiikkaa, niin mitä sil- 
loin onkaan sanottava heidän omasta uskostaan kapi- 
talistisen järjestelmän iankaikkisuuteen, joka ei ole 
mitenkään perusteltavissa? On helppo ymmärtää hau- 
dantakaiseen elämään uskovia ihmisiä, »jotka eivät 
näe, mutta kuitenkin uskovat». Ne taas, jotka eivät 
vielä meidänkään päivinämme halua myöntää, että ka- 
pitalistinen järjestelmä on kulkemassa luonnollista 
kuolemaansa kohti, ovat niitä, jotka näkevät (ellei- 
vät ole umpisokeita), mutta eivät kuitenkaan usko. 
Se on jo mystiikan huippu! 


» TIETEEN KYNTTILÄT» 
JA TAVALLISET KUOLEVAISET 


Kun me tavalliset ihmiset, joilla ei ole korkeita aka- 
teemisia oppiarvoja eikä muitakaan komeita titteleitä, 
uskallamme julkisessa tilaisuudessa mainita sanan 
»tiede», vetää porvaripuolueen asiamies suunsa ylhäi- 
sen :henkevään hymyyn, joka merkitsee, että katso- 
kaas nyt mokomaakin tieteen kynttilää! Ei ole edes 

maisteri ja on ymmärtävinään jotakin tieteestä. Hän 
yrittää rutistaa meikäläisen lättäjalaksi tieteellisten 
auktoriteettien ja tittelien ruhjovalla painolla. Hän 
sääattaa luetella kokonaisen rimssun kotimaisia ja kan- 
sainvälisiä kuuluisuuksia, professoreita ja akateemik- 
koja, jopa peräti Nobelin palkinnon saaneita tiedemie- 
hiä, jotka ovat jossakin asiassa olleet eri mieltä 
marxilaisuuden kanssa. 

Tuollaisilla tempauksilla ei kuitenkaan pitkälle rat- 
sasteta. Maailma tuntee moniakin tiedemiehiä, jotka 
omalla erikoisalallaan ovat saaneet suurta aikaan, 
mutta joiden filosofiset tai poliittiset katsomukset ei- 
vät kestä arvostelua. Kirjassaan » Materialismi ja em- 
piriokritisismi» Lenin mainitsee nimeltään eräitä täl- 
laisia »suuria tiedemiehiä, mutta pieniä filosofeja». 
Eikä meidän tarvitse tällaisia esimerkkejä ulkomailta 
hakea. Rolf Nevanlinna ja A. I. Virtanen ovat ilmei- 
sesti hyvin eteviä tiedemiehiä omilla spesiaalialoillaan, 
toinen matematiikassa, toinen biokemiassa, mutta hei- 
dän poliittiset otteensa ovat olleet aivan toista kalii- 
peria. 

Lahjakkaimmastakaan ihmisestä voi tuskin tulla 
huippuluokan tekijää korkeamman matematiikan tai 
biokemian alalla ilman järjestelmällistä akateemista 
koulutusta. Oleellisesti toisenlainen on asiaintila yh- 
teiskunnallisten ja maailmankatsomuksellisten ainei- 
den kohdalla. Akateeminen sivistys ei tietenkään ole 
pahitteeksi kenellekään — paitsi sellaiselle, joka »lu- 
kii ihtesä hulluks», niinkuin Jämsän puolessa ennen 
sanottiin. Mutta eri puolilla maailmaa saatu kokemus 
pakottaa myöntämään, että perehtymisessä yhteiskun- 
taelämää koskeviin kysymyksiin voi sellainenkin hen- 
kilö, jolla ei ole ollut tilaisuutta korkeakouluissa opis- 
kelemiseen, päästä hyvin pitkälle, pitemmällekin kuin 


moni professori. Tällaiset henkilöt eivät ole osoitta- 
neet pätevyyttä ainoastaan käytännöllisessä yhteis- 
kunnallisessa toiminnassa, vaan myös tieteellisessä 
tutkimustyössä. 

Voidakseen sanoa jotakin yleispätevää ja arvostelun 
kestävää asiasta mistä tahansa täytyy tuntea se pe- 
rinpohjin, ottaa huomioon sen kaikki puolet ja kaikki 
siihen vaikuttavat tekijät. Suorin ja varmin tie yh- 
teiskuntaelämän perusteelliseen ja monipuoliseen tun- 
temiseen on aktiivinen osallistuminen siihen, elävän elä- 
män ja toiminnan koulu. Yhteiskuntaelämässä »kiin- 
ni» olevalla henkilöllä, joka on välittömässä koske- 
tuksessa erilaisiin kansankerroksiin ja eri suuntiin 
vaikuttavien voimien väliseen kamppailuun ja joutuu 
omakohtaisesti ottamaan kantaa uusien tilanteiden 
esiin nostamiin »kiperiin» kysymyksiin, on monin ver- 
roin parempi tilaisuus nähdä ilmiöiden pintaa syvem- 
mälle kuin ylhäisestä eristyneisyydestään, norsunluu- 
tornista asioita seuraavalla tarkkailijalla. 

En kuulu maamme yliopistopiireissä vasta hiljat- 
tain suureen arvoon nostetun puolalais-amerikkalai- 
sen sosiologin B. Malinowskin ihailijoihin, mutta eräät 
hänen alkukantaisten heimojen elämän tutkimusta 
koskevat mielipiteensä pätevät epäilemättä »sivistys- 
kansojenkin» yhteiskuntaelämän tutkimiseen nähden. 
Hän sanoo, että tutkijan on jätettävä mukava noja- 
tuolinsa ja mentävä kyliin, nähtävä alkuasukkaat puu- 
tarhoissaan, rannalla ja viidakoissa. » Tiedon on oltava 
peräisin tutkijan omista havainnoista, eikä sitä ole 
puristettava esiin vastahakoisten kertojain niukkana 
puheena». 

Välitön kosketus ja aktiivinen osallistuminen yh- 
teiskuntaelämään ei sellaisenaan tee kenestäkään yh- 
teiskuntatieteilijää. Mutta vähän on virkaa sellaisilla 

tutkimuksillakin, joiden avulla luullaan voitavan se- 
littää yhteiskunnallisten ilmiöiden syyt tekemällä pin- 
nallisia havaintoja tämän tai tuon ajatussuunnan kan- 
nattajien käyttäytymisestä, mielialoista ja mielentilas- 
ta. Tuollaiset amerikkalaistyyliset: kenttätutkimukset 
eivät selitä mitään. Ne voivat parhaassa tapauksessa 
antaa jonkinlaisen kuvan siitä, miten mielipiteet ja- 
kautuvat tietystä asiasta juuri kyseessä olevalla het- 
kellä. Ne voivat niin ollen palvella vain hyvin lyhyt- 
jännitteisiä * poliittis-taktillisia tai. afäärinäkökohtia. 
Ne ovat ` joskus osuneet oikeaankin ennustaessaan, 
kummanko kapitalistipuolueen presidenttiehdokas Yh- 
dysvalloissa tulee valituksi, esimerkiksi. sen perusteel- 
la, kumman aviopuoliso on suuren yleisön mielestä 
viehättävämpi, paremmin pukeutunut jne. Ne saatta- 
vat antaa hyvinkin hyödyllisiä viitteitä nyrkkeily- ja 
missikilpailujen järjestäjille tai purukumi-, huulipuna- 
ja nylonsukkatehtailijoille heidän tavaransa menekin 
turvaamiseen tarvittavista mainostempauksista. Ruot- 
sinmaassa on tuollaisella »tieteellisellä syväluotauk- 
sella» porvarilehtiemme uhoilun mukaan päästy: aivan 
suurenmoisiin tuloksiin. Onhan kerrassaan mieltäylen- 
tävää saada tietää, ketkä arvohenkilöt kuuluvat Poh- 
joismaiden kymmenen parhaiten pukeutuvan herras- 
miehen joukkoon. Ja Suomen kansan syvillä riveillä 
on aivan erikoinen syy iloita »tieteen saavutuksista», 
koska yhden suomalaisenkin korkean virkaherran on 
todettu kuuluvan tuohon kymmenen konkarin välio- 
luokkaan. 

Ja lämmittäähän se toki suomalaisen taantumuspor- 
varin sydäntä, kun kommunisminvastainen »syväluo- 
taus» antaa sille tilaisuuden iskeä työväenliikettä pe- 
räti »tieteen todistuksilla». Lisänä on rikka rokassa. 
Kokonaan eri: asia on, pääseekö taantumusporvari 'sii- 

nä kahakassa edes omilleen. Pimiältä näyttää. Mutta 
vika ei ole suinkaan kommunisminvastaisen »syvä- 
luotauksen» kentällä otsansa hiessä ahertavissa tie- 
teilijöissä. » Vika» on siinä, että kehitys maailmassa 
yleisesti ottaen kulkee eteenpäin, kommunismia kohti, 
eikä taaksepäin. Sille ei taantumusporvarikaan mahda 
mitään, vaikka itkisi. 


SIVISTYNEISTÖ JA POLITIIKKA 


Vieläkin suurempi, jopa ratkaisevakin, on omakoh- 
taisen mukanaelämisen ja käytännöllisen kokemuksen 
merkitys. yhteiskunnallisessa toiminnassa johtavaa 
osaa esittävälle henkilölle. Tämän ymmärtävät varsin 
hyvin ne oikeistolaiset poliittiset veijaritkin, jotka nyt 
pyrkivät kalastelemaan politiikkaa vieroksuvien ihmis- 
ten ääniä korostamalla maan politiikan korkeimmaksi 
johtajaksi -ehdottamansa henkilön epäpoliittisuutta, 
hänen neitseellistä viattomuuttaan poliittisessa suh- 
teessa. Miten tuon viattomuuden laita todellisuudessa 
on, siitä ei tässä yhteydessä tarvitse puhua. Mutta 
itse tuon tempauksen ulkokultainen poliittinen tarkoi- 
tus on niin läpinäkyvä, että se on antanut asiallista 
hupailun aihetta porvarillistenkin puolueiden pakina- 
nikkareille. Konstinsa kokeneet oikeistolaiset puolue- 
pukarit voivat hätätilassa nostaa kilvelle pelkän po- 
liittisen sätkyäijänkin laskelmoiden näin: se on joka 
tapauksessa: oma mies, ja mehän sen tiedämme, miten 
politiikkaa pelataan! 

Kuuluisissa »Porvarikirjeissään» kertoo Irmari Ran- 
tamala (Maiju Lassila), kuinka siivottomasti Ranta- 
kari ja muut entiset suomettarelaisjohtajat pilkkasi- 
vat aikoinaan omaa miestään, kauppaneuvos Lalluk- 

kaa, haukkuen tätä selän takana »Tallukaksi». Mutta 
tämä ei suinkaan estänyt heitä juhlimasta samaa Lal- 
lukkaa puolueensa suurena merkkimiehenä, koska 
Lallukka oli upporikas mies ja toi puolueelle ääniä. 
Aivan samaa maata oli Helsingin herrojen suhtautu- 
minen 30-luvulla »Jumalan valitsemaan kansanjohta- 
jaan» Vihtori Kosolaan. 

Omalaatuinen käsitys on niillä »lukeneiston» edus- 
tajilla, jotka eräissä kulttuuripoliittisissa lehdissä 
(Ylioppilaslehti, Katsaus jne.) pitävät itsestään sel- 
vänä, »etteivät itsenäiseen ajatustyöhön tottuneet 
henkilöt viihdy politiikan piirissä», mutta toisaalta 
väittävät, että juuri nämä samat politiikkaa halveksi- 
vat itsenäiseen ajatustyöhön tottuneet henkilöt», ni- 
mittäin »lukeneiston» edustajat, ovat ainoita päteviä 
ja kutsutuita johtamaan politiikkaa. He valittavat, 
»ettei sivistyneistö pääse riittävästi esille poliittisessa 
elämässä tasoittamaan viileällä ja tieteellisellä asen- 
noitumisellaan vastakohtia ja esittämään hyvin perus- 
teltuja neuvoja asioiden hoidossa». He näkevät demo- 
kratian pahimman heikkouden siinä, että taloustieteen 
professorilla tai valtiotieteen maisterilla on yhtä mon- 
ta ääntä kuin tällaisia oppiarvoja vaille jääneillä hen- 
kilöillä. 

Tuollainen aristokraattinen omahyväisyys ei ole kui- 
tenkaan yleistä »lukeneistonkaan» keskuudessa, vaik- 
ka se onkin laajalle levinnyttä. Samoissa lehdissä esi- 
tetään toisenkinlaisia ajatuksia ja näkökohtia. Sano- 
taan, että »poliittinen kulttuuri on osa kulttuurin ko- 
konaisuutta, vieläpä keskeinen osa» ja että »kannan- 
otosta kieltäytyminen, verukkeiden esittäminen auttaa 
vastustajia.» Ja sehän pitää paikkansa kokonaan riip- 
pumatta sen politiikan suunnasta ja sisällöstä, jota 
kukin kannattaa. 

Mainittu aristokraattinen omahyväisyyden tauti nä- 
kyy pahasti iskeneen valtiotieteen maisteri Siikalaan. 
Edellä mainitussa kirjasessaan hän leimaa »tietämät- 
tömäksi joukoksi» kommunistisen ja kansandemo- 
kraattisen liikkeen luottamushenkilöt. Tässä joukossa 
ei hänen sanojensa mukaan ole »hallintomiehiä, ei ta- 
loudellisten asioiden tuntijoita, ei teknikoita eikä insi- 
nöörejä, jotka voisivat pitää tehtaat käynnissä». Ja 
kaiken tämän perusteella hän ilmoittaa jo etukäteen, 
»että kommunistien valtaanpääsyn seurauksena voisi 
olla vain tuotantoelämän pysähtyminen ja yleinen 
kaaos, kaikkien kansallisten laitosten joutuminen se- 
kasortoon ja tuhoon». 

»Itsenäiseen ajatustyöhön tottunut» maisteri on 
tässä nähtävästi syyllistynyt plagiaattiin eli kirjalli- 
seen varkauteen — puolisen vuosisataa sitten ilmes- 
tyneistä sosialismin vihollisten teoksista. Ihan samaa 
ja melkein täsmälleen samoin sanoinkin edesmennyt 
Helsingin yliopiston rehtori I. A. Heikel perusteli so- 
sialistisen yhteiskunnan toteutumisen mahdottomuut- 
ta vuonna 1907 ilmestyneessä kirjassaan »Sosialismi, 
mitä se on, mitä se tahtoo ja mitä se ei voi». Sama 
kaiku oli askelten myös Venäjän vastavallankumouk- 
sen vaatteellisilla» edustajilla, kun he Lokakuun val- 
lankumouksen edellä ja jonkin aikaa sen jälkeenkin 
ennustelivat sosialistisen vallankumouksen väistämä- 
töntä myttyynmenoa mm. sen perusteella, että. sivis- 
tyneistön enemmistö oli silloin vielä heidän puolel- 
laan. Niinpä oikeistoporvarillinen »Novoje Vremja» 
kirjoitti vähää ennen Lokakuun vallankumousta: 

»Otaksukaamme hetkeksi, että bolshevikit voittavat. 
Kuka tulee silloin meitä hallitsemaan? Kaiketi kokit, 
nämä kyljysten ja pihvien tuntijat? Tai palokuntalai- 
set? Hevosmiehet, lämmittäjät? Tai ehkäpä lapsen- 

piiat juoksentelevat Valtioneuvoston istuntoon kapalo- 
pyykin väliaikoina? ... Kenties viilarit tulevat huoleh- 
timaan teattereista; putkimiehet diplomatiasta, puuse- 
pät postista ja lennätinlaitoksesta? Onko se mahdol- 
lista? Tähän mielettömään kysymykseen on historia 
antava bolshevikeille painavan vastauksen.» 

Ei ole tarpeen ryhtyä tässä selostamaan sitä »pai- 
navaa» vastausta, jonka historia on todellisuudessa 
antanut noille omasta ylemmyydestään ja korvaamat- 
tomuudestaan -varmoille kyselijöille. Tähän vastauk- 
seen sisältyy kaiken muun ohella se tosiasia, että val- 
taan noussut työväenluokka on pystynyt ratkaisemaan 
myös kysymyksen sivistyneistöstä, tarjoten vanhan 
sivistyneistön edustajille tilaisuuden palvella rehelli- 
sesti kansaansa tiedoillaan ja taidoillaan sekä järjes- 
täen uusien sivistyneistöpolvien kasvatuksen sosialisti- 
sen yhteiskunnan korkeita vaatimuksia vastaavalle 
tasolle ja sen edellyttämissä laajoissa mittasuhteissa. 
Ja tämäkin työ on suoritettu porvarillisten propagan- 
dantekijäin niin kelvottomiksi leimaamien kommunis- 
tien johdolla. Vai haluavatko he ehkä väittää, että 
suomalaiset kommunistit ovat joka suhteessa kykene- 
mättömämpiä kuin muiden maiden »kotikommunistit». 
Siinä tapauksessa väite kaipaisi jonkinlaista todiste- 
lua, pelkkä haukku ei saa ketään vakuuttuneeksi. Hei- 
dän olisi muun muassa osoitettava Leninin pahasti 
erehtyneen, kun tämä aikoinaan antoi erityisen tun- 
nustuksen suomalaisten työläisten järjestelykyvylle. 

Sanomattakin lienee jokaiselle selvää, etteivät edel- 
lä esittämäni näkökohdat missään tapauksessa mer- 
kitse opillisen. sivistyksen aliarvioimista eikä varsin- 
kaan mitään umpimähkäistä »herravihan» lietsomista. 
Kysymys on ollut vain opillisen sivistyksen oikeasta 
suhteesta yhteiskunnalliseen todellisuuteen maailmas- 


58 


sa, jossa elämme. Kommunistit jos ketkään ymmärtä- 
vät, että tieto on valtaa. Sosialistisen ja kommunisti- 
sen liikkeen voimakas eteenpäinmeno, sosialismin mai- 
den suuret saavutukset niin taloudellisen rakennus- 
työn alalla kuin myös tieteiden ja kaikenlaisen kult- 
tuurin kehittämisessä eivät olisi olleet mahdollisia 
ilman luotettavaa yhteiskuntatiedettä, jota marxilai- 
suus edustaa. Ja tämän tieteen voima perustuu siihen, 
että se on syntynyt ja kehittynyt — ja kehittyy jat- 
kuvasti — erottamattomassa yhteydessä yhteiskun- 
nalliseen käytäntöön, työtätekevien luokkien ja sorret- 
tujen kansakuntien vapaustaisteluun sekä sosialistisen 
ja kommunistisen rakennustyön kokemuksiin. Juuri 
siitä syystä se pystyykin niin luotettavalla tavalla 
valaisemaan tämän vapaustaistelun ja rakennustyön 
tietä. 





V. Aatteet ja todellisuus 


»SYYLLISIÄ» ETSITÄÄN 


Kommunismin levinneisyyden syitä pohtivien tutki- 
musten arvostelu ei suinkaan merkitse, että näiden 
syiden tutkiminen ja selittäminen olisi tarpeetonta ja 
että siihen pitäisi summamutikassa suhtautua torju- 
vasti. Arvostelu on kohdistunut vain siihen pinnalli- 
seen etten sanoisi kevytkenkäiseen tapaan, jolla asiaa 
on selostetuissa tutkimuksissa käsitelty. Kommunis- 
min samoinkuin jokaisen muunkin aatesuunnan edus- 
tajia kiinnostaa suurestikin kysymys omien oppiensa 
leviämisestä kansan keskuuteen, eikä heillä voi olla 
mitään tämän seikan asiallista ja objektiivista tutki- 
mistakaan vastaan. Kommunistit itse eivät tiettävästi 
ole tällaisia tutkimuksia paljonkaan suorittaneet, eikä 
heillä siinä asiassa ole oikeastaan mitään tutkimista- 
kaan, koska he ovat siitä selvillä tutkimattakin. Tut- 
kia sitävastoin pitää sitä, mitkä syyt saattavat aiheut- 
taa sen, että kommunismin joukkovaikutus jollakin 
paikkakunnalla tai jossakin maassa on tiettynä ajan- 
kohtana vielä heikko ja riittämätön. 

Mutta kommunismin vaikutuksen kasvu kaikkialla 
maailmassa on niin näkyvä ja tuntuva ilmiö, ettei sen 
syiden selvittäminen voi olla kiinnostamatta muitakin 
kuin kommunisminvastaisen taistelun ammattimiehiä. 

Kommunismia vähän tuntevia, mutta ennakkoluulottos 
masti totuuden = selvillesaamiseen- pyrkiviä ihmisiä 
ajatellen kannattaa mielestäni yrittää lopuksi lyhyesti 
vastata kysymykseen kommunismin joukkokannatuk- 
sen todellisista syistä. Havainnollisuuden vuoksi lienee 
sitä ennen paikallaan mainita eräistä intohimoisista 
syyttäjistä, jotka etsivät »syyllisiä» aivan väärältä 
taholta. 

Suomen Sosialidemokraatti kirjoitti tämän vuoden 
toukokuun 25. pnä: »Ja hyvin ratkaiseva tekijä on se, 
että kommunismia suositaan virallisesti. Tässä suh- 
teessa maalaisliitto on tehnyt viime vuosina hyvin 
vaikeasti korjattavia vahinkoja kansanvallan asialle 
maassamme.» Sama levy pyörii Tannerin äänitorvissa 
kaiken aikaa. Tarkalleen sama sisältö ja aaltopituus 
on ' kokoomusjohtajien saukkosten ja junniloiden 
puheissa. 

Kun Väinö Tanner vuonna 1930 Vihtori Kosolan 
rinnalla esiintyessään sanoi olevansa tämän kanssa 
täysin yhtä mieltä siitä, että »kommunismi on hävi- 
tettävä viimeistä piirtoa myöten», katsoi hän silloin 
vielä tarpeelliseksi tehdä varauksen, että hänellä on 
takataskussaan vieläkin tepsivämpi resepti tuota py- 
hää toimitusta varten. Pelkkää juttuahan se oli sil- 
loinkin. Mutta nyt ei kokoomuslais-tannerilaisten joh- 
tomiesten veljesperheessä ole puhettakaan minkään- 
laisista erimielisyyksistä kommunismin hävittämisen 
keinojenkaan suhteen. Kova ja raaka peli, Vihtori 
Kosolan konsti on heidän mielestään ainoa pelastus. 

Kun he syyttelevät maalaisliiton johtomiehiä kom- 
munismin »virallisesta suosimisesta», eivät he voi tar- 
koittaa mitään muuta kuin sitä, että maalaisliittolai- 
set hallitukset eivät ole turvautuneet avoimeen väki- 
valtaan, suoranaisiin terroritoimenpiteisiin kommunis- 

teja vastaan. Heille ei riitä se, että maan suurinta 
puoluetta on viralliselta taholta syrjitty julkeammin 
kuin mitään muuta. Heille ei riitä se maalaisliiton 
taholta harjoitettu vihanlietsonta, josta edellä on jo 
mainittu varsin edustavia näytteitä. Kylmä sota ei 
heitä tyydytä, he janoavat kuumaa. 

Kommunismin hävittämiseen innostuneet maalais- 
liiton johtomiehet puolestaan selittävät, että juuri ko- 
koomuslaiset ja tannerilaiset johtajat ovat pääsyylli- 
siä kommunismin joukkovaikutuksen voimakkuuteen. 
He ovat näiden herrojen kanssa täysin yhtä mieltä 
kommunismin — nujertamisen — välttämättömyydestä, 
mutta selittävät olevansa hiukan toista mieltä niistä 
keinoista, joilla tämä yhteinen tarkoitus on saavu- 
tettavissa. Heidän mielestään kokoomus- ja tanneri- 
laisjohtajien himoitsema »kovanyrkkinen» menettely- 
tapa ei vie toivottuun tulokseen, koska se saa »van- 
hat haavat repeämään auki ja vanhat vihat puhkea- 
maan taas liekkiin». 

Erimielisyyttä ilmenee myös siitä, eikö ainakin ensi 
hätään olisi tyydyttävä vain »kotikommunismin» 
murskaamiseen vai otetaanko ja nitistetään kommu- 
nismi kerralla maailmanmitassa. Maalaisliiton johdon 
mielestä näkyy tuo viimeksi mainittu tavoite olevan 
sentään liian rankka urakka nykynäkymillä. »Maa- 
kansa» oli ainakin vielä tv. syyskuun 15. pnä sillä 
kannalla, että kommunisminvastaisessa taistelussa on 
viisainta pysytellä »omalla painimatolla», »omien ra- 
jojemme sisällä, koska muutoin voidaan katsoa mei- 
dän omaksuneen vihamielisen asenteen myös niitä 
maita vastaan, joissa sosialistinen järjestelmä on voi- 
massa». 

Päinvastaista mieltä ovat kokoomus-tannerilaiset 
johtoherrat, kuten heidän lehdistönsäkin päivästä päi- 

vään harjoittamasta vihankylvöstä sosialismin maita 
ja näiden hallituksia vastaan riittävästi näkyy. Heidän 
selvä asennoitumisensa kaikissa Neuvostoliiton ja im- 
perialististen länsivaltojen välisissä kiistakysymyksis- 
sä viimeksi mainittujen puolelle osoittaa, mitä he tar- 
koittavat kehuessaan haluavansa pysyä »suurvaltojen 
välisten ristiriitojen ulkopuolella». 

Jätämme nuo toinen toistaan etevämmät herrat 
kommunismin hävittäjät riitelemään keskenään siitä, 
ketkä heistä ovat suurempia syyllisiä kommunismin 
vaikutuksen levinneisyyteen ja kenelle taas kuuluu 
kunnia sen tuloksellisemmasta vastustamisesta. Ha- 
luamatta ryhtyä erotuomariksi tässä tavallaan huvit- 
tavassakin kilpajuoksussa sanottakoon vain, että aivan 
»syyttömiä» eivät ole kummatkaan, mutta eivät mis- 
sään tapauksessa »pääsyyllisiäkään», kuten tuonnem- 
pana näemme. Todistettu joka tapauksessa on, että 
terroritoimenpiteillä ei kommunismia hävitetä. Mutta 
turhaa on toisaalta uskotella itselleen, että tähän 
päämäärään päästään kapitalistisen yhteiskunnan 
puitteissa suoritettavilla pikkuparannuksilla, sillä kai- 
kenlainen pienikin edistys vastaa juuri kommunistisen 
liikkeen omia pyrkimyksiä. Kommunismin »hävittä- 
jien» edessä on joka tapauksessa suo siellä, vetelä 
täällä. 

Joku saattaa kuitenkin vielä tuumia, eikö se kokoo- 
muspuolueen suosittelema »kansankapitalismi» tekisi 
sentään selvää jälkeä. Mitäs jalansijaa kommunismilla 
voisi olla Suomessa, jossa »kaikki ovat kapitalisteja», 
niinkuin kokoomusjohtajat lupailevat? »Kansankapita- 
lisminsa» ihanuuksia esitellessään kokoomuspuolueen 
poliittinen viikkolehti »Nykypäivä» vetosi taannoin 
länsisaksalaiseen epäjumalaansa talousministeri Er- 
hardiin, joka on julistanut: »Kommunistit eivät ole 

minulle mikään ongelma. Mn teen mitä kaikibta 
kapitalisteja». 

E Suunsoitto -on pait nA rehentely SONE 
mutta tosiasiat ovat erikseen. Jos Länsi-Saksan val- 
lanpitäjät aikovat tehdä kapitalisteja kommunisteista- 
kin, niin miksi näiden pitää juuri vankiloissa odottaa 
tuon onnen ja autuuden tuloa? Silläkö tavalla tulevia 
»kapitalisteja». valmennetaan? Eivätkä Erhardin ja 
Adenauerin suomalaisetkaan hengenheimolaiset näy 
lainkaan luottavan: »kansankapitalisminsa» ihmeitäte- 
kevään voimaan; koska vaativat samantapaisten ter- 
roritoimenpiteiden soveltamista: kansanosaan, . josta 
siitäkin luvataan tehdä »kapitalisteja». 


IHMISET JA OLOSUHTEET 


Nykyään ei ole enää juuri syytä puuttua teorioihin, 


joiden mukaan kommunismi. saattaa menestyä vain 


alhaisella sivistystasolla olevien, takapajuisilla syrjä- 
seuduilla asuvien tai. hyvin 'kurjissa oloissa elävien 
ihmisten keskuudessa. Moisten teoriain keksijät ovat 
niin pahasti sotkeutuneet omiin sepityksiinsä, että 
ovat alkaneet itsekin puhua niistä vain puolella suulla. 
Lienevät itsekin havainneet, että sellaiset väitteet 
saattavat tosiaankin tehdä terää vain — hyvin alhai- 
sella sivistystasolla olevien ihmisten keskuudessa! 

Kysymystä kommunismin tai minkä tahansa muun 
aatesuunnan joukkovaikutuksen syistä ei kuitenkaan 
voida selittää kiinnittämättä huomiota niihin olosuh- 
teisiin, joissa ihmiset toimivat. Tämä onkin juuri 
avainkysymys, se pääasia, joka unohdetaan silloin, kun 
kommunismin joukkovaikutuksen syitä etsitään yksin- 
omaan sen kannattajien mielentilasta. 


5 — Kommunismin 65 


Kommunistisen liikkeen menestys riippuu hyvin suu- 
resti, tietyissä tilanteissa ratkaisevastikin kommunis- 
teista itsestään, heidän työstään ja toiminnastaan, 
siitä, kuinka asiallisesti ja päättävästi he esiintyvät 
puolustaessaan työtätekevän kansan etuja ja oikeuk- 
sia. Mutta voidaanko tästä tehdä sellainen johtopää- 
tös, että saavutetut menestykset olisivat yksinomaan 
kommunistien omaa ansiota? Sehän merkitsisi, että 
niillä paikkakunnilla ja niissä maissa, missä kommu- 
nismin vaikutus on jo nyt suhteellisen voimakasta, 
kommunistit olisivat yleensä »parempia» kuin siellä, 
missä vaikutus on vielä heikkoa. Sellainen johtopää- 
tös olisi kevytmielinen, sillä siinä sivuutettaisiin huo- 
miotta ne erilaiset olosuhteet, joissa kommunistit toi- 
mivat, heidän voitettavinaan olevat vaikeudet. Se olisi 
hiukan samaa maata kuin haastelu Suomen kansan 
»paremmuudesta» tai »huonommuudesta» naapurikan- 
soihin nähden. 

En tiedä mitä Länsi-Saksan liittopäivien puhemies 
Gerstenmaier tarkoitti — vai tarkoittiko mitään — 
kun hän maassamme vieraillessaan lehtitietojen mu- 
kaan sanoi, että Suomen kommunistit ovat vaivan eri- 
koista väkeä, toisenlaisia kuin muut kommunistit». 
Kaipa hän vain tunsi asemansa hieman noloksi vie- 
raillessaan maassa, jossa ihminen voi tätä nykyä sen- 
tään tunnustaa olevansa kommunisti joutumatta heti 
telkien taakse, ja katsoi aiheelliseksi »puhua muka- 
via» estääkseen huomion kiintymisen Länsi-Saksassa 
vallitsevaan terrorijärjestelmään. Espanjassa, Portu- 
galissa ja Amerikan Yhdysvalloissa vieraillessaan hä- 
nen ei olisi tarvinnut sanoa mitään kommunistien »toi- 
senlaisuudesta». 

Kommunistien — samoin kuin kaikkien muidenkin 
ihmisten — aktiivisuuden, taitavuuden ja muiden omi- 

naisuuksien välillä on hyvinkin selvästi havaittavissa 
yksilöllisiä eroja, eri maiden kommunisteilla on tie- 
tenkin joitakin kansallisia ominaispiirteitään, mutta 
puolueiden erottelu »parempiin» ja »huonompiin» on 
aiheetonta, eivätkä kommunistit sellaista erottelua 
harrastakaan. Täysin tyydyttävän vastauksen anta- 
minen kysymykseen, miksi kommunismin joukkovai- 
kutus joissakin kapitalistisissa maissa ja joillakin 
paikkakunnilla on huomattavasti voimakkaampi kuin 
muualla, edellyttäisi hyvin yksityiskohtaista ja perus- 
teellista asian tutkimista kussakin tapauksessa erik- 
seen. Ja tutkimus olisi taaskin kohdistettava ennen 
kaikkea siihen, miksi kommunismin vaikutus saattaa 
olla heikko sielläkin, missä väestön valtaenemmistö 
elää omalla työllään. Hiukan tuonnempana yritän an- 
taa täsmällisen vastauksen kysymykseen kaikkialla 
vaikuttavista yleisistä tekijöistä. Joukkovaikutuksen 
erilaisuudesta puheen ollen on tässä sitävastoin tyy- 
dyttävä vain viittaamaan kapitalismin kehityksen epä- 
tasaisuuteen eri maissa ja niiden olosuhteiden suureen 
erilaisuuteen, joissa kommunistit joutuvat työtään te- 
kemään. Ja he tekevät sitä vakuuttuneina siitä, että 
työ vie toivottuun tulokseen ennemmin tai myöhem- 
min. 


ENTÄ SUOMI? 


Omat luonnolliset syynsä ja selityksensä on silläkin 
tosiasialla, että kommunismin joukkovaikutus meidän 
maassamme on tällä hetkellä suhteellisesti voimak- 
kaampi kuin eräissä toisissa pohjoismaissa. Ne, jotka 
tuntevat kutsumusta tätä ilmiötä koskevien vertaile- 

wien tutkimusten suorittamiseen, eivät taaskaan pääse 
puuta pitemmälle, jos etsivät syitä esimerkiksi Suo- 
men ja Ruotsin kommunistien erilaisista luonteenomi- 
naisuuksista ja pysähtyvät tuijottamaan näiden »sie- 
luun». Ratkaisevat syyt ovat tässäkin löydettävissä 
historiallisesti muodostuneiden olosuhteiden erilaisuu- 
desta. Selville vesille päästäkseen olisi tutkijan muun 
muassa kohdistettava huomionsa ainakin seuraaviin 
oleellisesti asiaan vaikuttaviin seikkoihin. Hallitseva 
kapitalistiluokka ei ole missään pohjoismaissa joutu- 
nut niin räikeästi kuin Suomessa paljastamaan todel- 
lisia kasvojaan, työväestöä kohtaan tuntemaansa kat- 
keraa luokkavihaa — ja siten omalla tavallaan voi- 
makkaasti edistämään työväen luokkatietoisuuden sel- 
kenemistä. Tosin Ruotsin Adalenissa murhasivat halli- 
tuksen sotilaat toukokuussa 1931 seitsemän lakossa 
ollutta työläistä suurkapitalisti  Versteeghin tilauk- 
sesta. Mutta eihän tuo tapahtuma ole verrattavissa- 
kaan Suomen suurporvariston tahdosta ja aloitteesta 
vuonna 1918 työtätekevää kansanosaa vastaan tehtyyn 
aseelliseen hyökkäykseen ja sitä seuranneeseen pitkän 
ja verisen valkoisen terrorin kauteen. Minkään muun 
pohjoismaan hallitseva kapitalistiluokka ei ole roh- 
kaissut fasistejaan sellaiseen riehuntaan kuin Suomen 
hallitsevat piirit tekivät erityisesti 30-luvulla. 

Tuntuva vaikutus on ollut myös niillä mielettömillä 
sotaseikkailuilla, joihin samat piirit ovat kansamme 
syösseet. Vertailuja suorittavan tutkijan ei sovi unoh- 
taa, että Suomi osallistui Hitlerin sotaan tämän ase- 
kumppanina, kun sitävastoin Tanska ja Norja olivat 
sodassa hitleriläistä Saksaa vastaan ja Ruotsi piti 
kiinni puolueettomuudestaan. 

Missään pohjoismaassa eivät oikeistolaisimmatkaan 
sosialidemokratian johtomiehet ole joutuneet niin ha- 

vainnollisesti paljastamaan — taantumuksellisuuttaan 
kuin Tanner ja hänen kaltaisensa. Tunnettua esimer- 
kiksi on, että Suomen tannerit olivat koko maailmassa 
ainoita sosialidemokraatteja, jotka avoimesti asettui- 
vat Saksan fasistien puolelle ja saivat ansaitsemaansa. 
päänsilitystä itsensä Adolf Hitlerin kädestä. Unhoon 
eivät ole myöskään jääneet Fagerholmin hallituksen 
vuonna 1948 toimeenpanemat Arabian ja Kemin veri- 
löylyt. 

Älköön sanottako, että nuohan ovat kaikki olleita 
ja menneitä asioita ja että sittenkin ovat oikeassa ne 
jotka selittävät kommunismin joukkovaikutuksen pe- 
rustuvan katkeriin muistoihin. Menneisyyttä on tie- 
tenkin kaikki mikä ei ole nykyhetkeä tai tulevaisuutta; 
Itse asiassa on kysymys kuitenkin hyvin ajankohtai- 
sista, päivänpolttavista seikoista. Nuo samat taantu- 
musvoimat, joista edellä on mainittu, toimivat ja vai- 
kuttavat tälläkin hetkellä samaan suuntaan kuin en- 
nenkin, vaikka taktiikka on olosuhteita vastaavasti 
muuttunut. Niinpä ne puolustelevat saksalaista mili- 
tarismia yhtä kiivaasti kuin Hitlerinkin aikoina, mutta 
sikäli vain uudessa muodossa, että nyt leimaavat mili- 
tarismin vastustamisen »puuttumiseksi suurvaltain 
välisiin ristiriitoihin». 

Menneisyyden muistaminen nykytilanteessa on vält- 
tämätöntä siksi, että se auttaa selvästi ymmärtä- 
mään, mitä keskenään liittoutuneilta kokoomus-tanne- 
rilaisilta johtajilta on odotettavissa, jos ne pääsisivät 
valtaan. Kommunistisen ja kansandemokraattisen liik- 
keen joukkovaikutus perustuu hyvin oleelliselta osal- 
taan siihen, että sen edustajat on aina ennenkin nähty 
taantumusta vastaan käydyn taistelun eturiveissä. 

Tähän voimmekin päättää keskustelun siitä, missä 
määrin ihmiset, niin kommunismin kannattajat kuin 


sen kovaonniset »hävittäjätkin» ovat »syyllisiä» tai 
»syyttömiä» kommunismin levinneisyyteen. Ilman 
ihmistyötä ei millään aatteella olisi joukkokannatusta, 
eikä olisi itse aatteitakaan, sillä kaikenlaiset henki- 
setkin arvot ovat ihmisten luomia. Mutta aatteiden 
merkitys ja loppukädessä niiden vaikutusvoimakin 
riippuu ratkaisevasti siitä, missä määrin ne kuvasta- 
vat oikein tämän maailman konkreettista todellisuutta 
ja pystyvät tulkitsemaan ihmisten toiveita, tahtoa ja 
pyrkimyksiä sekä valaisemaan heidän elämäntietään. 


RATKAISEVAT SYYT 


Ne kommunismin eteenpäinmenon ja levinneisyyden 
perimmäiset ja ratkaisevat syyt, jotka vaikuttavat 
kaikkialla samaan suuntaan, vaikka eivät nykyisessä 
maailmantilanteessa — vaikutakaan yhtä tehokkaasti 
joka paikassa ja joka hetkellä, ovat seuraavat. Ensik- 
sikin kommunismin teorioiden ja aatteiden elämän- 
myönteisyys, se seikka että ne vastaavat yhteiskun- 
nallisen = kehityksen tosiasiallista kulkusuuntaa ja 
kansojen toiveita paremmasta tulevaisuudesta. Näin 
ollen ne eivät vain innosta, vaan muodostavat myös 
luotettavan toimintaohjeen kaikille edistyksellisille 
voimille. Toiseksi se vertaistaan hakeva sitkeys, uh- 
rautuvaisuus ja pelottomuus, jota eri maiden kommu- 
nistit osoittavat. puolustaessaan työtätekevien kansan- 
kerrosten etuja ja oikeuksia, sorrettujen kansakuntien 
vapautta, kansanvallan ja rauhan asiaa. Ja kolman- 
neksi se erityisesti meidän päivinämme ehkä kaikkein 
voimakkaimmin vaikuttava tekijä, että kommunismin 
aatteiden hedelmällisyys, kestävyys ja paikkansapitä- 

vyys ovat tulleet todistetuiksi käytännössä, elävässä 
elämässä. Ne ovat kaikkien nähden nopeaa vauhtia 
muuttumassa todellisuudeksi. Niille rakentuva uusi 
yhteiskunta on vakuuttavasti osoittanut elinkelpoisuu- 
tensa, vastustamattoman voimansa ja edistyksellisyy- 
tensä lahoutuvaan kapitalistiseen järjestelmään verra- 
ten. 

Tällaiset silminnähtävät seikat eivät voi olla teke- 
mättä vaikutustaan sellaisiinkaan ihmisiin, jotka eivät 
lukeudu kommunisteihin tai kommunismin kannatta- 
jiin, mutta ovat muuten oikeamielisiä, hyvää tarkoit- 
tavia ja edistyksellisesti ajattelevia. Näiden ihmisten 
ajatukset ja toiveet käyvät monessa suhteessa yhteen 
kommunistien pyrkimysten kanssa. Ei tarvitse olla 
kommunisti huomatakseen kapitalistisen yhteiskunta- 
järjestelmän mädännäisyyden, siinä vallitsevan jyrkän 
ja yhä jyrkkenevän ristiriidan suurpääoman ja kaik- 
kien omalla työllään elävien kansankerrosten välillä, 
moraalin rappeutumisen, kansan asiaa palvelevien 
aatteiden vainoamisen ja edistyksellisen kulttuurin 
polkemisen. Ei kukaan oikeamielinen ihminen voi puo- 
lustaa sodanlietsontaa, siirtomaa- ja kansallisuussor- 
toa, rotusyrjintää ja -vainoja. Ja kukapa todella suo- 
malaisesti ajatteleva ihminen ei ymmärtäisi, että rau- 
ha ja ystävyys Suomen ja Neuvostoliiton kansojen 
välillä vastaa oman maamme kansallisia etuja. 

Siitä aivan oikeasta havainnosta, että ei-kommunis- 
tistenkin piirien ja henkilöiden ajatukset monista 
asioista käyvät samaan suuntaan kommunismin kans- 
sa, ovat erittäinkin Amerikan Yhdysvaltojen taantu- 
muspiirit tehneet itselleen aseen taistellessaan eduil- 
leen vaarallisiksi katsomiaan edistyksellisiä virtauksia 
vastaan. Jos ilmaiset vastustavasi sotahysterian liet- 
sontaa, rotusyrjintää tai poliittisia noitavainoja, yrite- 

tään suusi tukkia leimaamalla sinut kommunistiksi tai 
kommunistien ystäväksi. Sinut haastetaan asianomais-; 
ten inkvisiittorien eteen »puhdistautumaan» ja vanno- 
maan, ettet ole koskaan vaihtanut halaistua sanaa 
koramunistisesti ajattelevan henkilön- pikkuser- 
kunkaan kanssa, kuten mm: filosofi Russell on toden- 
nut. Ja jos kieltäydyt alistumasta moiseen ihmisarvoa 
alentavaan aivopesuun, katsotaan se lopulliseksi todis- 
teeksi ?kommunistisuudestasi» kaikkine siitä johtuvine 
vainotoimenpiteineen. 

Olisi erehdys luulla, että nuo »rapakontakaiset» 
menetelmät ovat Suomen taantumuspiireille ja viran- 
omaisille tuntemattomia. Tälläkin hetkellä käytetään 
täällä samansuuntaista urkinta-, painostus- ja pelotte- 
Jutaktiikkaa varsin laajassa mitassa. Konkreettisina 
esimerkkeinä siitä voidaan mainita työläisten ja toimi- 
henkilöiden kortitus poliittisten mielipiteiden mukaan, 
»keltaiset» ja »vihreät» kirjat, »värikartat», erilaisten 
virkojen hakijoihin nähden sovellettu ehdoton poliitti- 
nen diskriminointi jne. Tunnettua myös on, kuinka 
tällaisen »amerikkalaisen elämäntavan» atlantintakai- 
set päämestaritkin saavat altista sivustatukea täkä- 
läisiltä hengenheimolaisiltaan. Näiden osallistuminen 
takavuosina julki tulleen kansainvälisen mustan listan 
laatimiseen oli ilmeinen. Täkäläisessä Yhdysvaltain 
lähetystössä näkyy olevan runsaasti — liiankin run- 
saasti — tietoja siitä, ketä viisumin hakijaa pitää 
epäillä »kommunistiksi». Ja lähes jokainen kansakou- 
lua käyvä lapsikin osaa valistaa isäänsä tai äitiään 
sellaisella tietoudella, että »jos käyt Neuvostoliitossa, 
et pääse Amerikkaan». Opettajat ja koulutoverit, jot- 
kä tuollaista tietoutta levittävät, eivät useinkaan itse 
tee sitä missään painostus- tai pelottelutarkoituksessa. 
He tulevat vain esittäneeksi valaisevan havaintoesi- 

merkin paljon puhutun. »rautaesiripun» ‘todellisesta 
sijaintipaikasta. Eihän keneltäkään evätä pääsyä Neu- 
vostoliittoon eikä muihinkaan sosialismin maihin sen 
perusteella, että hän on joskus käynyt Amerikassa. 
» Värikartoitus», joka samalla merkitsee tietynlaista 
poliittista painostusta, ulotetaan koululaitokseenkin; 
kansakouluista yliopistoihin saakka. »Tieteellisen tut- 
kimuksen» nimessä otetaan muun muassa selvää kan- 
sakoulujen opettajien ja johtokuntien jäsenten poliit- 
tisista katsomuksista, heidän suhtautumisestaan eri- 
laisiin järjestöihin, kirkossa käyntiin jne. Ja jos his- 
toriaa tai yhteiskuntaelämää koskevan akateemisen 
väitöskirjan valmistelijan mielipiteet ovat ristiriidassa 
virallisesti vallitsevan porvarillisen käsityksen kanssa, 
joutuu sen tieteellisyys ja siis myöskin hyväksytyksi 
tulemisen mahdollisuus helposti kyseenalaiseksi. 
Painostus- ja pelottelumenetelmillä on vaikutuk- 
sensa tiettyihin ihmisiin. Suorastaan liikuttavaa on se 
hätä, jolla eräät Ylioppilaslehdessä esiintyneet nuo- 
ren lukeneistopolven edustajat ovat kiiruhtaneet jul- 
kisesti  »puhdistautumaan», jos heidän esittämänsä 
ajatukset ovat saaneet osakseen myönteistä vastakai- 
kua kansandemokraattisessa lehdistössä. Elämänvii- 
säus, jonka monet nuoret porvarilliset radikaalit nä- 
kyvät ottaneen ohjeekseen, on seuraavanlainen: por- 
varillisenkin yhteiskunnan epäkohtia ja mätäpaiseita 
saa arvostella, saa pilkata sen mielettömyyksiä, saapa 
irvistelläkin sen kaikkein pyhimmille varvoille», kun- 
han se vain tehdään henkevän yksityisajattelijan 
asenteista, pyrkimättä ohjelmallisuuteen ja esitettyjä 
ajatuksia vastaavaan järjestettyyn toimintaan. Mutta 
huomion arvoinen seikka on jo sekin, että akateemi- 
sen nuorison piirissä uskalletaan nykyään suhtautua 
arvostelevasti eräisiin isiltä perittyihin» taantumuk- 


73 


sellisiin katsomuksiin. Se on joka tapauksessa merkki 
tietynlaisesta edistyksestä. 

Niin kauan kuin kommunisteja on maailmassa ollut, 
ovat he aina tukeneet kaikkia edistyksellisiä ajatuksia 
ja pyrkimyksiä niitä edustaneiden henkilöiden puolue- 
karvaan katsomatta. Jo Kommunistisessa Manifestissa 
puhutaan hyvin selvin sanoin tällaisesta suhtautumi- 
sesta edistyksellisiin ilmiöihin. Mutta »epäilyttävään 
seuraan» joutumista pelkäävän yksityisajattelijan mie- 
lialat voidaan kommunistien taholla aina ottaa huo- 
mioon ja julkisuudessakin antaa vastaavat rauhoitta- 
vat selitykset. Hän voi itsekin »puhdistautua», jos 
katsoo sen aiheelliseksi. Mutta riittääkö se »synnin- 
päästöön», ellei hän samalla sanoudu irti aikaisem- 
min esittämistään ajatuksista? Koko kysymyshän on 
siinä, miten kapitalistisen maailman mahtimiehet suh- 
tautuvat itse noihin ajatuksiin. Epäilty henkilö voi ju- 
listautua itsenäiseksi ja riippumattomaksi, mutta yh- 
teiskunnallisista ja kulttuurikysymyksistä esitetyt 
ajatukset eivät voi koskaan olla täysin »riippumatto- 
mia». Ne vaikuttavat suuntaan tai toiseen, jos nimit- 
täin ovat ajatuksia eivätkä tyhjän jauhamista. Edis- 
tykselliset ajatukset ovat aina tietyssä mielessä »val- 
lankumouksellisia» ja »kapinallisia», koska ne tarkoit- 
tavat jonkin uuden ja elinkelpoisen tavoittelemista 
aikansa eläneen ja rappeutuneen tilalle. Näin ollen ne 
ovat siis myöskin vepäilyttäviä» taantumuksellisten 
piirien mielestä. Eihän kommunistiksi tai kommunis- 
tien ystäväksi leimaaminen olekaan muuta kuin pai- 
nostus- ja pelotustaktiikkaa, jolla pyritään tukkimaan 
edistyksellisesti ajattelevien ihmisten suu, olkoon hei- 
dän puoluekantansa laita miten tahansa. 

Emme puhu maamme kokoomuslaisten johtoherro- 
jen suuressa suosiossa olevasta surullisenkuuluisasta 

»moraalisen varustautumisen liikkeestä», joka on men- 
nyt kiihkossaan niin pitkälle, että leimaa kommunis- 
teiksi kaikki kapitalististen maiden hallitusmiehetkin, 
jotka suostuvat edes neuvottelemaan joistakin asioista 
sosialististen maiden edustajien kanssa. »Moraalisen 
varustautumisen liikettä» ei järjissään oleva porvari- 
kaan ota vakavasti. Mutta samansuuntaista pelottelua 
harjoitetaan meilläkin jatkuvasti esimerkiksi porvaril- 
lisen ja tannerilaisen lehdistön palstoilla. Ennakko- 
luulottomasti ajattelevan ihmisen, joka näissä oloissa 
tahtoo vähänkin johdonmukaisesti sanoin tai teoin 
puolustaa työtätekevien kansankerrosten ihmisoikeuk- 
sia tai kansanvallan ja rauhan asiaa, on varauduttava 
pitämään kiinni periaatteistaan mahdollisen pelottelun 
uhallakin. 

Emme nyt kerta kaikkiaan pääse mihinkään siitä 
tosiasiasta, että kaikenlaiset edistykselliset ajatukset 
ja pyrkimykset niin taloudellisten ja sosiaalisten ky- 
symysten kuin sivistyselämänkin alalla ovat sopusoin- 
nussa kommunistien pyrkimysten kanssa. Tämän ovat 
tajunneet ne lukuisat sivistyneistön edustajat, jotka 
olematta kommunisteja uskaltavat esimerkiksi rauhan- 
kysymyksessä olla yhteistoiminnassa kommunistienkin 
kanssa, nähdessään tällaisen yhteistyön suuren mer- 
kityksen heidän itsensä edustamien aatteiden eteen- 
päinviemiselle. Emmekä varmastikaan erehdy luottaes- 
samme siihen, että sellaisten henkilöiden joukko tulee 
jatkuvasti lisääntymään. 

SANANEN MARXILAISUUDEN 
VIEROKSUJILLE 


Edellä on jo ohimennen mainittu tapauksista, joissa. 


porvarillisen yhteiskuntatieteen edustajat ovat marxi- 
laisuudesta puhuessaan syyllistyneet ilmeiseen vääris- 
telyyn. Missä määrin vääristely on ollut tahallista tai 
pelkkään tietämättömyyteen perustuvaa, sitä emme 
halua ryhtyä tutkimaan, eikä sillä olisi mitään asial- 
lista merkitystäkään. Joka tapauksessa tuollainen 
ilmiö antaa aihetta huomautukseen, että ainakin sen, 
joka haluaa tieteen nimessä sanoa marxilaisuudesta 
jotakin arvostelun kestävää, pitäisi vaivautua tutus- 
tumaan siihen edes kulloinkin käsittelemänsä kysy- 
myksen kohdalta. Varsinaiset ammattivalehtelijat 
ovat asia erikseen, nehän saavat keksiskellä mitä hä- 
vyttömyyksiä tahansa. 

Se tapa millä tieteellisiksi tarkoitetuissa akateemi- 
sissa julkaisuissa marxilaisuutta käsitellään, on ilmei- 
sesti tarkoitettukin jo ennakolta herättämään vierok- 
sumista marxilaisuutta kohtaan. Marxilaisuuden edus- 
tajien lausumina esitetään mielettömiä väitteitä, jotka 
on verraten helppo »murskata». Kiinnitettäköön lo- 
puksi huomiota vain erääseen tällaiseen väitteeseen, 
joka näkyy olevan hyvin keskeisellä tilalla porvarillis- 
ten yhteiskuntatieteilijäin teoksissa ja jota toistellaan 
mitä erilaisimmissa muodoissa. Se on tuo vanha tuttu 
loru, että marxilaisuus antaa arvoa vain aineellisille, 
taloudellisille tekijöille, mutta unohtaa ihmisen, vähek- 
syy henkisiä arvoja tai kieltää ne kokonaan. Eräässä 
kulttuuripoliittisessa lehdessä lausuttiin tämä sama 
ajatus äskettäin sellaisessakin »kultivoidussa» muo- 
dossa, että marxilaisuus pyrkii »pelkistävään yksise- 

kitystä kulttuurimuodostumissa». 

Itse asiassa ei marxilaisuudesta da hakemalla- 
kaan löytää minkään »sielullisten tekijöiden» merki- 
tyksen aliarviointia. Parhaana todisteena siitä on itse 
marxilaisuus, josta on- tullut »ainoa elävä filosofia 
puolella maapallon pintaa ja puolelle ihmiskuntaa». 
Ja tunnettua on, että se on myöskin hyvin vaikuttava 
»sielullinen tekijä». Marxilaisuuden »vika» on vain 
siinä, että se asettaa kysymyksen aineellisten ja 
»sielullisten» tekijäin välisestä suhteesta kohdalleen, 
tosiasiallista maailmanjärjestystä vastaavaksi. Talou- 
dellinen kehitys ei johda automaattisesti vanhan yh- 
teiskuntajärjestelmän romahtamiseen. Se ei kaadu 
ilman kaatajia eikä uusi yhteiskunta synny ilman ih- 
misten määrätietoista toimintaa, siis ilman subjektii- 
visia ja »sielullisia» tekijöitä. 

Käsitykseni on, että maamme sivistyneistöllä ei ole 
varaa marxilaisuuden vieroksumiseen, ja joitakin 
merkkejä mielenkiinnon heräämisestä sitä kohtaan on 
selvästi havaittavissakin. Eikä se ainakaan ole liian 
aikaista. Taivaanrannalla ei näy minkäänlaisia merk- 
kejä kommunismin aatteiden merkityksen ja vaiku- 
tuksen heikentymisestä. Päinvastaiseen suuntaan on 
kehitys kulkemassa. Porvarilehdissä ei ole viime 
aikoina suotta tuskiteltu, että mikä nyt enää auttaa, 
kun ei tiedekään pysty keksimään keinoa kommunis- 
min etenemisen ehkäisemiseksi. Sellaista tiedettä odot- 
tavien aika käy pitkäksi, sillä sitä ei koskaan tule. 
Kommunismin luhistumisesta haaveilevien henkilöiden 
on viisainta etsiä itselleen lohdutusta kääntymällä 
poppamiesten puoleen. Niitäkin on vielä, esimerkiksi 
Väinö Tanner, joka mm. vuonna 1956 katsoi olevansa 
pätevä ilmoittamaan Suomen suurpääoman valtiaille 


77 


sen iloisen uutisen, että »kommunismin aatemaailma 
on suomalaisessa mentaliteetissa itse asiassa romahta- 
nuts. 

Romahtaneet ovat vitse asiassa» kommunismin ro- 
mahdusta odottelevien herrojen toiveet. Mutta kom- 
munismi astuu varmoin askelin eteenpäin, niin Suo- 
messa kuin koko maapallollakin. 

SISÄLLYS 


1. Politisoitua mielentilatutkimusta 
» Mielenkiintoisin kohde» 
He tutkivat »tyyppejä» — 


»Vetäytyvä tyyppi» `.. 
Miten tutkimuksia suoritetaan? __ 
Aitoamerikkalaista »syväluotausta» _____- 


II. Kirjanoppineita ja kenttäagitaattoreita 
Eräs tohtorinväitöskirja 
Kova poika 
Sika ja huumorintaju 


111. Uskonto ja politiikka 
Miksi | uskovaiset kannattavat kommu- 
nisteja nio saria S SSA Ama Rm 
Onko syytä olla kannattamatta? 
Voiko pappi kannattaa kommunisteja? - J 


IV. Tieto, usko ja tunteet 
Puheet marxilaisuuden »tunnepitoisuudesta» 
Usko ja sen perusta 






















»Tieteen kynttilät» ja tavalliset kuole- 





V. Aatteet ja todellisuus 
» Syyllisiä» etsitään 
Ihmiset ja olosuhteet 
Entä Suomi? _....-- 
Ratkaisevat syyt 
Sananen marxilaisuuden vieroksujille — 





